title: Célia Aymonier

text: Aymonier siirtyi kilpailemaan ampumahiihdon maailmancupiin kaudelle 2015–2016. Ampumahiihdossa hän on sijoittunut maailmancupissa parhaimmillaan neljä kertaa yhdeksänneksi kaudella 2016–2017: Pokljukan ja Oberhofin pikamatkalla sekä Hochfilzenin MM-kilpailujen pikamatkalla ja takaa-ajossa. Hän hiihti toisen osuuden Ranskan saadessa pronssia Hochfilzenin MM-viestissä.


title: Jääkiekon Suomensarja 1961–1962

text: Jääkiekon Suomensarja kaudella 1961–1962 pelattiin kolmessa maantieteellisesti jaetussa lohkossa. Lohkoissa pelattiin kaksinkertainen sarja, lohkovoittajat etenivät SM-sarjan nousukarsintaan, jonka kaksi parasta nousivat SM-sarjaan. Lohkojen viimeiset putosivat Maakuntasarjaan.


title: Jääkiekon Suomensarja 1961–1962

text: Töölön Vesa ja Tampereen Pallo-Veikot nousivat SM-sarjaan, josta putosivat Kalevan Pallo ja Turun Palloseura. Mäntän Urheilijat, Lauritsalan Kisa, Salon Palloilijat, sekä sarjasta otteluitta luopunut Epilän Esa putosivat maakuntasarjaan.


title: Death Row Poet

text: Death Row Poet on Dauntlessin toinen studioalbumi, joka julkaistiin vuonna 2009 levymerkillä Full Metal Records.


title: Sakari Annala

text: Erkki Sakari Annala (2. toukokuuta 1928 Kauhava – 5. joulukuuta 2011) oli suomalainen kenraaliluutnantti.


title: Sakari Annala

text: Annala kirjoitti ylioppilaaksi Kauhavan lukiosta 1947. Hän valmistui 32. kadettikurssilta 1950. Vuonna 1951 hän suoritti krh-upseerikurssin ja 1956 maavoimien kapteenikurssin. Vuosina 1959–1961 hän opiskeli Sotakorkeakoulun maasotalinjalla.


title: Sakari Annala

text:
Kadettikoulun jälkeen hän toimi alkuun nuorempana upseerina JP/JR 3:ssa vuosina 1950–1952, sitten opetusupseerina Kadettikoulussa vuosina 1952–1955, komppanianpäällikkönä Jääkäripataljoona 5:ssä vuosina 1955–1957, opetusupseerina Taistelukoulussa 1957–1959. Vuodet 1961–1967 hän toimi PE:ssa toimistoupseerina ja toimistoesiupseerina ja 1967–1968 järjestelytoimiston päällikkönä. 1968 Annala komennettiin pataljoonanupseeriksi Uudenmaan Jääkäripataljoonaan, josta hän siirtyi 1970 koulutustoimiston päälliköksi KSSl:n esikuntaan. 1971–1973 hän toimi Pääesikunnan jalkaväkitoimiston päällikkönä ja Kadettikoulun apulaisjohtajana.
1973 hänet määrättiin Hämeen Ratsujääkäripataljoonan komentajaksi jonka jälkeen hän toimi Savon prikaatin komentajana vuosina 1975–1977 sekä myöhemmin Savo-Karjalan sotilasläänin komentajana vuosina 1979–1981. Viimeksi hän komensi Kaakkois-Suomen sotilaslääniä 1981–1988.


title: Greta Laurent

text: Greta Laurent (s. 3. toukokuuta 1992) on italialainen maastohiihtäjä.


title: Greta Laurent

text: Maailmancupissa Laurent kilpaili ensimmäisen kerran Düsseldorfissa joulukuussa 2011. Ensimmäiset maailmancupin pisteensä hän saavutti Canmoren vapaan hiihtotavan sprintissä joulukuussa 2012 oltuaan 26:s. Kymmenen parhaan joukkoon hän sijoittui ensimmäisen kerran oltuaan yhdeksäs Seefeldin vapaan hiihtotavan sprintissä tammikuussa 2018.


title: Greta Laurent

text: Val di Fiemmen MM-kilpailuissa 2013 Laurent sijoittui perinteisen hiihtotavan sprintissä 31:nneksi. Sotšin olympialaisissa 2014 hän oli vapaan hiihtotavan sprintissä 26:s. Falunin MM-kilpailuissa 2015 hän oli perinteisen sprintissä 37:s ja Lahdessa 2017 vapaan hiihtotavan sprintissä 29:s. Pyeongchangissa 2018 hän sijoittui perinteisen sprintissä 32:nneksi.


title: In Darkness Comes Beauty

text: In Darkness Comes Beauty on suomalaisen goottimetallin yhtyeen Dark the Sunsin ensimmäinen studioalbumi. Se julkaistiin vuonna 2007 levymerkillä Firebox Records.


title: Radio Classic

text: Classic on Tampereelta käsin toimiva valtakunnallinen radiokanava, joka aloitti lähetyksensä marraskuussa 2012. Classic on Suomen ainoa ympäri vuorokauden klassista musiikkia lähettävä kaupallinen kanava. Aseman ydinkohderyhmä ovat yli 35-vuotiaat. Kanavan toimilupa on voimassa vuoden 2019 loppuun saakka.


title: Radio Classic

text: Samalla taajuudella ovat toiminut Rondo FM, Rondo Classic ja Classic FM. Ennen Rondoa samalla taajuudella toimi vuoteen 2009 saakka Metroradio Finlandin omistama Radio Classic, joka menetti toimilupansa omistajanvaihdoksen myötä.


title: Radio Classic

text:
Kanavan perusti Classicus Oy nimellä Rondo FM maaliskuussa 2010. Vuoden 2011 alussa kanava aloitti yhteistyön Radio Dein kanssa ja loppuvuodesta se vaihtoi nimensä Rondo Classiciksi.
Vuodesta 2010 kanavan on omistanut Kuunappi Oy, joka on kiinalaisen Global Broadcasting Media Consultation Co Ltd:n (GBMC) ja FutuVision Holding Oy:n muodostama yhteisyritys. Omistajanvaihdoksen yhteydessä kanavan nimeksi tuli Classic. FutuVision-yhtiöiden toimitusjohtaja on Yinong Zhao. Yhtiöryhmän tavoitteena on edistää kommunikaatiota Kiinan ja muun maailman välillä.


title: Radio Classic

text: Classicin ohjelmisto maanantaista perjantaihin:


title: Kannuksen linnavuoren kalliomaalaus

text: Kannuksen linnavuoren kalliomaalaus sijaitsee Taipalsaaressa Etelä-Karjalassa Etelä-Saimaan Riutanselän luoteisosassa. Järveen rajoittuvassa kalliossa on tiheämpi kuviokohta ja joitakin punaväriläikkiä. Paikan nimitys johtuu myöhäisrautakautisen puolustusvarustuksen jäännöksistä, joita löytyy mäen päältä. Hajonneen vallin jäänteitä on ollut vielä vuonna 1975 nähtävissä noin 20 metrin matkalla.


title: Kannuksen linnavuoren kalliomaalaus

text: Kalliomaalauksen löysivät vuonna 1997 Kaarlo Katiskoski, Teemu Mökkönen ja Risto Kesseli, jotka on myös merkitty maalauksen tarkastajiksi.


title: Kannuksen linnavuoren kalliomaalaus

text: Pieni maalaus sijaitsee pienessä vedenrajaan laskevassa ja lounaaseen aukeavassa kalliossa, jota voi lähestyä ainoastaan järveltä päin. Maalaus on pahoin sään haalistamia ja hieman suttaantunut. Digitalivalokuvan värinkäsittelyllä voidaan punavärejä korostaa niin paljon, että maalauksessa olevia kuvioita pystyy erottamaan (valokuvia ).


title: Kannuksen linnavuoren kalliomaalaus

text: Maalauksen ilme muistuttaa Kolmiköytisienvuoren maalausta, jossa on myös tiiviisti maalattu erilaisia hahmoja. Kannusvuoren maalaukset sijaitsevat 80 metriä merenpinnan yläpuolella eli noin 4 metriä järvenpinnan yläpuolella. Kuvakentän, jonka koko on noin puolimetriä halkaisijaltaan, aihe jää epäselväksi. Vasemmalla reunalla erottuu ihmishahmo kädet kohollaan. Oikealla reunalla vaikuttaisi olevan sivulta päin kuvattu ihminen. Näiden väliin saattaa jäädä jopa neljä ihmishahmoa, joiden piirteet puuroutuvat punaväriin. Näiden alapuolella olisi vasemmalle katsova hirvi.


title: Kannuksen linnavuoren kalliomaalaus

text: Kuvakentästä erottuu vielä geometrisia kuvioita. Vasemman reunan yläpuolella olisi kolme aaltoilevaa viivaa, jotka kohtaavat poikittain kuutta ylöspäin nousevaa rinnakkaista linjaa.


title: Kannuksen linnavuoren kalliomaalaus

text:
Seuraavat kalliomaalaukset ovat lähellä tätä maalausta:
Sitten on vielä


title: Osebergin laiva

text: Osebergin laiva on viikinkiaikainen laiva, joka löydettiin vuonna 1903 suuresta norjalaisesta hautakummusta Osebergin tilalta Vestfoldin läänissä, suoraan Tønsbergista pohjoiseen Oslovuonon länsirannalla. Löytö kaivettiin esille vuosina 1904–1905 Gabriel Gustafsonin ja Haakon Sheteligin johdolla ja vietiin Osloon konservoitavaksi.


title: Osebergin laiva

text: Hautakummun halkaisija on 40 metriä ja korkeus 6,5 metriä. Vuonna 2002 huomattiin, että vain perä ja hautakammio ovat olleet peitettyinä alusta alkaen ja että hauta on ollut jonkin aikaa puoliksi auki ennen kuin se peitettiin kokonaan. Syy laivan säilymiseen niin hyvässä kunnossa on savipitoinen maa, joka on luonut happiköyhät olosuhteet. Tämän lisäksi laivaa on peittänyt 100 kuutiometriä kiviä, jotka on peitetty ruohoturpeella. Vuosirengasajoituksella hautakummusta löydetty puumateriaali osoittaa laivan rakennetun vuonna 820 ja haudan suljetun vuonna 834.


title: Osebergin laiva

text: On esitetty että haudassa olisi ollut miehen ruumis, mutta että se olisi ryöstetty jossain vaiheessa. Viikingeillä oli uskomus, että vallanpitäjän luilla voi saada itselleen voimaa. Vendelin venehaudoista on ryöstetty samalla tavalla juuri luut.


title: Osebergin laiva

text: Laiva on 21,5 metriä pitkä ja 5,1 metriä leveä. Koostaan huolimatta laiva on keskikohdaltaan vain 1,6 metriä korkea, joten sitä ei ole voitu käyttää avomerellä. Runsas koristelu viittaa siihen, että laivalla on ollut jokin erikoiskäyttö.


title: Rohdos

text: Rohdos on luonnosta saatava, lääkkeen omaisesti käytettävä tuote. Rohdokset voivat olla esimerkiksi jauhettua kasvin osaa, kuten digitaliksenlehti, tai jalostettua maitiaisnestettä, kuten oopiumi. Usein rohdoksista on uuttamalla tai muilla tavoin valmistettu puhdistettuja lääkevalmisteita (esimerkiksi digitoksiini, morfiini), joiden annostelu on huomattavasti täsmällisempää kuin rohdosten. Rohdoksissa vaikuttavan aineen pitoisuus on usein hyvin vaihteleva kasvupaikan, sään ja muiden tekijöiden takia. Siksi rohdoksen käytöstä on annostelun hankaluuden ja vaikeasti arvioitavan myrkyllisyyden takia luovuttu. Rohdos-termiä käytetään joskus myös niin sanotuista lääkkeenomaisista luonnontuotteista, jotka eivät täytä lääkkeiltä vaadittuja kriteerejä.


title: Finnsbacka

text: Finnsbacka on kunnanosa Kirkkonummella. Se kattaa merkittävän osan Kirkkonummen keskustan asunnoista. Finnsbacka rakennettiin 1970-luvulla, joten siellä on paljon sille ajalle tyypillisiä betonikerrostaloja. Myös uudenaikaisia rivitaloja löytyy. Finnsbacka on aivan keskustan kupeessa, joten kaikki palvelut ovat hyvin lähellä. Linja-autot kulkevat säännöllisin väliajoin Finnsbackassa. Lisäksi Finnsbackassa on päiväkoti, Finnsbackan nuorisotalo ja Epana-talo, jossa toimii Kirkkonummen Nyrkkeilykerho.


title: All Ends in Silence

text: All Ends in Silence on suomalaisen gootti/doom metalin yhtyeen Dark the Sunsin toinen studioalbumi. Se julkaistiin vuonna 2009 levymerkillä Firebox Records.


title: All Ends in Silence

text: Albumilta julkaistiin singlenä kappale ”The Dead End”, joka nousi Suomen virallisen singlelistan sijalle 16.


title: Paavo Halttu

text: Paavo Oskari Halttu (4. kesäkuuta 1914 Oulu – 19. lokakuuta 1976 Helsinki) oli suomalainen yleisesikuntaupseeri, arvoltaan kenraaliluutnantti. Halttu syntyi Oulussa 4. kesäkuuta vuonna 1914. Hänen vanhempansa olivat veturinkuljettaja Juho Antti Halttu ja Maria Katariina o.s. Mällinen. Haltun puoliso vuodesta 1938 oli pankkivirkailija Hilkka Annikki Charlotta o.s. Heinonen (1919–1999). Heillä oli kaksi tytärtä.


title: Paavo Halttu

text: Paavo Halttu kirjoitti ylioppilaaksi Oulun yhteislyseosta 1932 ja opiskeli tämän jälkeen Kadettikoulun kurssilla numero 17 vuosina 1933–1935. Ennen talvisodan syttymistä Halttu palveli nuorempana upseerina Kenttätykistörykmentti 2:ssa ja Jyväskylän sotilaspiirin esikunnassa.


title: Paavo Halttu

text: Talvisodan sytyttyä Halttu palveli KTR 2:ssa patteriston upseerina Karjalankannaksella. Välirauhan aikana hän toimi patterin päällikkönä ja aliupseerikoulun johtajana 3. Prikaatissa. Jatkosodan sytyttyä kesäkuussa 1941 Halttu toimi Patteriston komentajana KTR 7:ssa Karjalankannaksella, ja viimeisenä sotavuotena tykistöosaston päällikkönä Kannaksen ryhmän esikunnassa ja IV Armeijakunnan esikunnassa.


title: Paavo Halttu

text:
Vuonna 1945 Halttu toimi tykistökomentajana Armeijakunnan esikunnassa ja Tykistökoulun opettajana. Vuosina 1946–1948 Halttu opiskeli Sotakorkeakoulun sotatalousosastolla ja toimi tämän jälkeen Pääesikunnan tykistötoimistossa toimistoesiupseerina, eli toimistopäällikön lähimpänä alaisena. Vuosina 1951–1952 Halttu oli PE:n ampumateknillisen toimiston toimistopäällikkönä ja tämän jälkeen toimistoesiupseerina PE:n
ballistisessa toimistossa. 1957 Halttu toimi Jääkäripatteriston komentajana ja vuosina 1958–1962 esikuntapäällikkönä I Divisioonan esikunnassa. Tämän jälkeen Halttu toimi lyhyen aikaa vuonna 1962 Karjalan Tykistörykmentin komentajana ja siirtyi sieltä Pääesikuntaan taisteluvälinepäälliköksi vuosiksi 1962–1966. Ennen reserviin siirtymistään hän toimi vielä Pääesikunnan koulutuspäällikkönä vuosina 1966–1973.


title: The Dead End

text: The Dead End on suomalaisen goottimetallin yhtyeen Dark the Sunsin EP-levy. Se julkaistiin vuonna 2008 levymerkillä Firebox Records. Se debytoi Suomen virallisen singlelistan sijalla 16.


title: Kuningas tai kerjäläinen

text: Kuningas tai kerjäläinen (BBL 2525) on Jukka Kuoppamäen vuonna 1986 ilmestynyt studioalbumi. Albumin julkaisun jälkeen Kuoppamäen levytyksissä alkoi kuuden vuoden tauko ja seuraava albumi "Kerran vielä palaan" ilmestyi vasta vuonna 1992. Albumin kaikki kappaleet ovat Kuoppamäen itsensä säveltämiä, sanoittamia ja sovittamia.


title: Sleepwalking in a Nightmare

text: Sleepwalking in a Nightmare on suomalaisen goottimetallin yhtyeen Dark the Sunsin kolmas ja viimeiseksi jäänyt studioalbumi ennen yhtyeen hajoamista alkuvuonna 2013. Albumi julkaistiin vuonna 2010 levymerkillä Firebox Records.


title: Nokia 105

text: Nokia 105 on Nokian toukokuussa 2013 esittelemä matkapuhelin.


title: Nokia 105

text: Nokia 105 on Microsoft Mobilen kesäkuussa 2015 esittelemä matkapuhelin.


title: Nokia 105

text: Puhelimesta on kaksi versiota, Nokia 105 yhdellä SIM-korttipaikalla ja Nokia 105 Dual SIM, jossa paikkoja on kaksi.


title: Nokia 105

text: Puhelimessa on 1,4 tuuman LCD-näyttö ja Nokia Series 30+ -käyttöjärjestelmä.


title: Nokia 105

text: Nokia 105 on suomalaisen HMD Globalin heinäkuussa 2017 julkaisema matkapuhelin. Puhelimessa on 1,4 tuuman LCD-näyttö, VGA-kamera ja Nokia Series 30+ -käyttöjärjestelmä. Värivaihtoehtoina ovat musta, sininen ja valkoinen.


title: Munkinmäki

text: Munkinmäki (ruots. "Munkkulla") on kunnanosa Kirkkonummella. Sillä on pitkät perinteet kunnan historiassa. Munkinmäki sijaitsee Kirkkonummen keskustan välittömässä läheisyydessä eteläpuolella. Munkinmäessä on suuri osa keskustan palveluista.


title: Munkinmäki

text: Munkinmäessä sijaitsi Munkkullan kartano, joka tuhoutui tulipalossa vuonna 1989. Syytä palon syttymiseen ei olla saatu selville. Munkinmäen nimi juontaa juurensa luostariin, joka alueella on aikoinaan ollut. Munkkullan kartanonmäki on jätetty metsäsaarekkeeksi kuntakeskuksen ympärille.


title: Munkinmäki

text: Munkinmäessä on laajalti tarjolla erilaisia palveluita. Munkinmäessä on Prisma, Lidl ja Tokmanni- myymälät, Teboil- huoltoasema, kaksi rautakauppaa, urheiluliike, matkatoimisto, yökerho, ravintola, kultaliike, Omnia Ammattiopisto, kaksi pizzeriaa, Cramon vuokraupiste, Kirkkonummen Sanomien toimitus, autokorjaamo, pienkoneliike, LänsiAuto- autoliike, kuntosali, elokuvateatteri, kaksi sisustusliikettä ja jäteasema, johon voi viedä muun muassa huonekaluja ja kodinkoneita. Lisäksi Munkinmäessä palvelee pieni kauppakeskus Liikeportti.


title: Munkinmäki

text: Munkinmäessä on harvakseen asuinrakennuksia, koska alue on toiminut pitkään kunnan pienteollisuusalueena. Ainoat asuinrakennukset ovat muutama omakotitalo sekä kymmenkunta rivitaloa, jotka ovat Abrasinmäellä, Munkinmäen läntisellä puoliskolla.


title: Munkinmäki

text: Munkinmäessä ei enää kulje linja-autot, mutta rautatieasemalle ja linja-autoasemalle pääsee alikulkukäytävää pitkin.


title: Raimo Issakainen

text: Raimo Aulis Issakainen (16. kesäkuuta 1933 Kouvola – 27. heinäkuuta 2004) oli suomalainen kenraaliluutnantti.


title: Raimo Issakainen

text: Issakaisen vanhemmat olivat vääpeli Vilho Issakainen ja Olga Kutvonen, hän oli vuodesta 1962 naimisissa hammaslääkäri Kirsti Taava Sinikka Mikkolan kanssa. Issakainen tuli ylioppilaaksi 1953, suoritti Kadettikoulun 1956, Sotakorkeakoulun teknillisen linjan 1964 ja maasotalinjan 1967. Diplomi-insinööriksi hän valmistui Teknillisestä korkeakoulusta 1972, kenttätykistöupseerikurssin hän suoritti Neuvostoliitossa 1976 ja maanpuolustuskurssin 1981. Issakainen toimi jääkäripatteriston jaosjohtajana ja patterinpäällikkönä 1956-1962, Keskussääaseman opetusupseerina 1964-1965, Pääesikunnan toimistopäällikkönä 1965-1966 ja 1972-1979, Kadettikoulun opetusupseerina 1967-1972, puolustusvoimien ATK-laitoksen johtajana 1970-1986, puolustusvoimien pääinsinöörinä 1987-1991, sotatalouspäällikkönä 1991-1992 ja puolustusvoimien teollisuuspoliittisena koordinaattorina 1993. Issakainen ylennettiin majuriksi 1968, everstiluutnantiksi 1973, everstiksi 1979, insinöörikenraalimajuriksi 1987 ja kenraaliluutnantiksi 1991.


title: Raimo Issakainen

text: Issakainen hoiti myös useita luottamustehtäviä, hän oli esimerkiksi puolustusvoimien aloitetoimikunnan puheenjohtaja ja Sotatieteellisen seuran puheenjohtaja 1992–1998. Jäätyään eläkkeelle puolustusvoimien palveluksesta vuonna 1993 Issakainen viljeli perintötilaansa Hattulassa.


title: Pertti Jaakkola (sotilas)

text: Pertti Johannes Jaakkola (13. kesäkuuta 1929 Kalajoki – 21. heinäkuuta 2004 Kuusjoki) oli suomalainen yleisesikuntaupseeri sotilasarvoltaan kenraalimajuri.


title: Pertti Jaakkola (sotilas)

text:
Jaakkola syntyi Kalajoella vuonna 1929 ja hänen vanhempansa olivat kansakoulunopettaja Taavi Rikhard Jaakkola ja Sylvi Aleksandra o.s. Ollila. Pertti Jaakkola oli avioliitossa Paula Liisi Vuorilahden kanssa vuodesta 1953 ja heille syntyi kaksi poikaa.
Pertti Jaakkola kirjoitti ylioppilaaksi Ilmajoen yhteiskoulusta 1949 ja suoritti tämän jälkeen varusmiespalveluksensa Kenttätykistörykmentti 2:ssa. Jaakkola opiskeli tämän jälkeen Maasotakoulussa vuosina 1950–1952. Uransa alussa hän toimi nuorempana upseerina Panssariprikaatin patteristossa ja tykistön kapteenikurssin suoritettuaan patterin päällikkönä Jääkäripatteristossa. Vuosina 1960–1963 hän palveli toimistoupseerina Pääesikunnan tykistöosastolla. Vuosina 1963–1965 Jaakkola opiskeli Sotakorkeakoulussa Maasotalinjalla jonka jälkeen hän sai komennuksen patteristoupseeriksi Satakunnan tykistörykmenttiin ja 1966 kenttätykistötaktiikan opettajaksi Sotakorkeakouluun. Pääesikunnan kenttätykistötoimiston toimistopäällikkö hänestä tuli 1971. Tykistökoulun johtajaksi hänet nimitettiin 1976, minkä jälkeen hän toimi tykistön tarkastajana 1981–1985. Uransa päätteeksi hän toimi Pohjanmaan sotilasläänin komentajana 1985–1989.


title: Martin AM-1 Mauler

text: Martin AM-1 Mauler on yhdysvaltalainen rynnäkkölentokone. Jonkin verran paremmasta suorituskyvystään huolimatta, se ei pärjännyt Douglas AD-1 Skyraiderille tarjouskilpailussa jonka Yhdysvaltain laivasto järjesti. Nämä kaksi ovat muotoprofiileiltaan katsottuna, huomattavan paljon yhdennäköisiä keskenänsä.


title: Martin AM-1 Mauler

text: AM-1 Mauler päätyi kuitenkin aktiivipalvelukseen laivuekäyttöön. Konetyyppi palveli vuosina 1948–1953, ja sitä valmistettiin vain 151 kappaletta, johon määrään sisältyi kaksi XBTM-1 prototyyppikonetta. Suunnitteluvaiheessa konetyypin nimi oli "Martin Model 210".


title: Martin AM-1 Mauler

text: Mauler sai lempinimen "Able Mable", sillä sen kuormankuljetuskyky oli merkittävän suuri: jopa yli 4 500 kg. Normaaliolosuhteissa aselastin paino oli 2 041 kg. Koneen ulkopuolisia ripustuspisteitä oli A-1 Skyraiderin tavoin 14 kappaletta, 7 kummankin siiven alla. Tykkiaseistus oli sekin vastaava: 4x 20 mm siipitykit.


title: Martin AM-1 Mauler

text: Huippunopeus oli 591 km/h ja lakikorkeus 9 250 metriä. Nämä arvot olivat A-1 Skyraideria parempia. Mauler käytti samaa moottoriakin, joka oli kaksirivinen 18-sylinterinen tähtimoottori: Wright Cyclone R-3350. Maulerien käyttämissä teho oli 2 975 hevosvoimaa (hv) eli 2 218 kW.


title: Raimo Jokinen

text:
Raimo Olavi Jokinen (12. syyskuuta 1936 Turku – 15. tammikuuta 2004) oli suomalainen kenraalimajuri.
Raimo Jokinen kirjoitti ylioppilaaksi Elisenvaaran yhteiskoulusta 1955 ja suoritti varusmiespalveluksensa 3.Prikaatissa vuosina 1955–1956. Varusmiespalveluksen jälkeen hän suoritti ilmatorjuntaupseerikoulun ja palveli vänrikkinä 3.Prikaatissa. 1957–1959 Jokinen suoritti Kadettikoulun 43. kurssin ja toimi tämän jälkeen nuorempana upseerina Porin prikaatissa. 1960 Jokinen suoritti jalkaväen yliupseerikurssin ja toimi tämän jälkeen komppanian päällikkönä Porin prikaatissa. 1963 hän suoritti jalkaväen kapteenikurssin ja toimi opetusupseerina Kadettikoulussa.
1967–1969 Jokinen opiskeli Sotakorkeakoulun maasotalinjalla. Tämän jälkeen hän toimi toimistoupseerina Pääesikunnan tiedusteluosastolla vuosina 1969–1970. Puolustusvoimien komentajan adjutanttina hän palveli 1970-1975. Sotilasasiamiehenä Oslossa ja Kööpenhaminassa hän toimi 1975-1978. Uudenmaan prikaatin jääkäripataljoonaa hän komensi 1978–1979. 1979–1980 Jokinen toimi Puolustusministeriön kansliatoimiston päällikkönä ja Puolustusministerin adjutanttina. Pääesikunnan ulkomaanosaston päällikkönä hän oli 1981-1984. Porin Prikaatia Jokinen komensi 1984-1988. Saatuaan ylennyksen kenraalimajuriksi, Jokinen toimi Pohjanmaan sotilasläänin komentajana 1989-1993, josta hän vielä siirtyi Helsingin sotilasläänin komentajaksi 1993-1996.


title: ShamRain (EP)

text: ShamRain EP on suomalaisen saman nimisen yhtyeen EP-levy. Se julkaistiin vuonna 2004 levymerkillä Utu Music.


title: ShamRain (EP)

text: EP:stä julkaistiin rajoitettu 200 kappaleen 7" vinyylipainos. Kappaleet nauhoitettiin yhtyeen ensimmäisen studioalbumin, "Empty World Excursionin" nauhoituksissa.


title: Deeper into the Night

text: Deeper into the Night on suomalaisen rockyhtyeen ShamRainin toinen EP-levy. Se julkaistiin vuonna 2006 levymerkillä Firebox Records. Levy nauhoitettiin Studio Genessa, Akun Tehtaalla, Blue Roomissa ja Studio Watercastlessa joulukuun 2004 ja tammikuun 2006 välisenä aikana. Albumin miksasivat Ari Laurila, Matti Reinola ja Kalle Pyyhtinen Studio Genessa, Akun Tehtaalla.


title: Deeper into the Night

text: Albumi nousi Suomen virallisen singlelistan sijalle 7.


title: Deeper into the Night

text: Kaikki kappaleet säveltänyt ja sanoittanut Matti Reinola, ellei toisin mainittu.


title: Willy Rizzo

text: Willy Rizzo (22. lokakuuta 1928 – 25. helmikuuta 2013) oli italialainen valokuvaaja. Rizzo kuvasi etenkin julkisuuden henkilöitä. Hänen kuvattavanaan oli muiden muassa Marilyn Monroe, Winston Churchill, Salvador Dali, Brigitte Bardot, Gene Kelly, Maria Callas, Marlene Dietrich, Jack Nicholson ja Jane Fonda. Rizzon kuvia ilmestyi aikakauslehtien, kuten Paris Matchin and Lifen, kansissa. Rizzo kuvasi myös Nürnbergin oikeudenkäyntiä, jossa tuomittiin toisen maailmansodan sotarikollisia.


title: Willy Rizzo

text: Rizzo oli naimisissa italialaisen näyttelijän Elsa Martinellin kanssa. Hän suunnitteli myös huonekaluja, jotka saivat vaikutteita Ludwig Mies van der Rohen ja Le Corbusierin muotoilusta ja arkkitehtuurista.


title: Willy Rizzo

text: Rizzo kuoli Pariisissa 84-vuotiaana 25. helmikuuta 2013.


title: Goodbye to All That

text: Goodbye to All That on suomalaisen rockyhtyeen ShamRainin kolmas studioalbumi. Se julkaistiin vuonna 2007 levymerkillä Spikefarm Records.


title: Goodbye to All That

text: Albumi nousi Suomen virallisen listan sijalle 39.


title: Goodbye to All That

text: Kaikki kappaleet sovittanut ShamRain.


title: Isolation (ShamRainin albumi)

text: Isolation on suomalaisen rockyhtyeen ShamRainin neljäs studioalbumi. Se julkaistiin vuonna 2011 levymerkillä Spinefarm Records.


title: Ilmari Halinen

text: Ilmari Halinen (s. 1957) on suomalainen yritysjohtaja ja agronomi. Hän toimi marraskuusta 2010 elokuuhun 2013 Ruotsin totopeleistä vastaavan ATG:n kansainvälisten toimintojen johtajana.


title: Ilmari Halinen

text: Halinen on aikaisemmin ollut pitkään Suomen Hippos ry:n sekä Fintoto Oy:n palveluksessa. Hippoksen toimitusjohtajana hän toimi vuodet 1994–2000, jonka jälkeen Halinen siirtyi vuonna 2001 toimintansa aloittaneen Fintoton toimitusjohtajaksi. Hän oli tehtävässä maaliskuuhun 2010 saakka.


title: Ilmari Halinen

text: Lisäksi Ilmari Halinen on toiminut Akavan jäsenjärjestön Agronomiliiton puheenjohtajana vuodesta 2009 lähtien. Helmikuussa 2013 hänet valittiin toiselle nelivuotiskaudelle. Halinen on suorittanut myös Master of Science -tutkinnon Yhdysvalloissa.


title: Markku Breider

text: Markku Breider (s. 1964) on suomalainen yritysjohtaja. Hän oli elokuusta 2010 lähtien toiminut Fintoto Oy:n toimitusjohtajana. Breider seurasi tehtävässä siitä saman vuoden maaliskuussa vapautettua Ilmari Halista.


title: Markku Breider

text: Aikaisemmin Breider on ollut pitkään Procter & Gamble -yhtiössä myynti- ja johtotehtävissä sekä Tiimari Oyj:n myymälätoimintojen johtajana.


title: Adelina Engman

text: Adelina Engman (s. 11. lokakuuta 1994) on suomalainen jalkapalloilija. Hän edustaa naisten Englannin pääsarjassa pelaavaa Chelseaa. Hän on pelannut syyskuun 2018 loppuun mennessä 59 naisten maaottelua ja tehnyt niissä kuusi maalia.


title: Adelina Engman

text: A-maajoukkueessa Engman esiintyi ensimmäisen kerran toukokuussa 2012. Hän teki ensimmäisen maaottelumaalinsa helmikuussa 2013 Venäjää vastaan, toisen syyskuussa 2013 MM-karsintaottelussa Itävaltaa vastaan, kolmannen helmikuussa 2014 Skotlantia vastaan, neljännen huhtikuussa 2014 MM-karsintaottelussa Unkaria vastaan, viidennen huhtikuussa 2015 Puolaa vastaan ja kuudennen maaliskuussa 2016 Walesia vastaan. Hän on myös pelannut Ahvenanmaan naisten joukkueessa, joka voitti kultaa vuoden 2011 Saarikisoissa. Vuonna 2013 hän pelasi alle 19-vuotiaiden EM-kilpailuissa, joissa Suomi selviytyi välieriin, ja teki turnauksessa yhden Suomen kolmesta maalista. Engman edusti Suomea Kanadassa pidetyissä vuoden 2014 alle 20-vuotiaiden MM-kilpailuissa.


title: Adelina Engman

text: Kotimaassa Engman edusti Åland Unitedia, josta hän siirtyi kaudeksi 2015 Ruotsin Damallsvenskanissa pelaavaan Kopparbergs/Göteborg FC:hen ja heinäkuussa 2018 ensimmäisenä suomalaisnaisena Englannin pääsarjapelaajaksi Chelseaan.


title: Zeta Corse

text: Zeta Corse on venäläinen pikkuformulatalli. Tallin oli alun perin italialainen ja sen perusti Giancarlo Zampieri. Vuodesta 2014 talli on kilpaillut venäläisellä lisenssillä ja tallin päälliköksi vaihdettiin venäläinen Roman Novikov. Tallin oli aiemmin tarkoitus osallistua sarjaan BVM Target nimellä. Myöhemmin talli jakaantui kahdeksi muuksi talliksi Zeta Management ja MT Motorsport. Talli hyväksyttiin sarjaan myöhemmin Zeta Corse nimellä.


title: Zeta Corse

text: Talli debytoi Formula Renault 3.5 sarjassa kaudella 2013. Talli saavutti ensimmäisellä kaudellaan 73 pistettä sijoittuen sarjan kymmenenneksi. Vuonna 2014 talli saavutti kolme voittoa ja kolme paalupaikkaa sijoittuen tallipisteissä sarjan neljänneksi.


title: Takachiho

text: Takachiho () oli keisarillisen Japanin laivaston vuonna 1885 vesillelaskettu Naniwa-luokan panssarikansiristeilijä. Alus tuhoutui 17. lokakuuta 1914.


title: Takachiho

text: Ennen ensimmäistä Kiinan ja Japanin sotaa tapahtunut poliittisen jännityksen kasvaminen aiheutti Japanissa kiinnostuksen hankkia laivastolleen panssarikansiristeilijän. Alustyypin hankintaa puolsivat sen suuri nopeus, vahva aseistus ja panssarointi sekä suhteellisen edullinen hinta, jonka merkitystä korosti Japanin oman telakkateollisuuden kyvyttömyys valmistaa kyseisen kaltaisia aluksia. Lisäksi hankinnan tarvetta lisäsi Kiinan laivastolleen ostamat kaksi taistelulaivaa, panssarikansiristeilijä sekä panssaroidut tykkiveneet. Japanin laivastolle tilattiin kolme panssarikansiristeilijää, joista kaksi Armstrong Whitworthilta ja kolmas Ranskasta.


title: Takachiho

text: Alus tilattiin Armstrong Whitworthilta Elswickistä osana vuoden 1883 hankintoja. W. H. Whiten suunnitteleman aluksen köli laskettiin 10. huhtikuuta 1884 Low Walkerin telakalla numerolla 476. Alus laskettiin vesille 16. toukokuuta 1885 ja se valmistui 26. maaliskuuta 1886.


title: Takachiho

text: "Takachiho" saapui heinäkuussa 1886 Jokohamaan Japaniin. Alus ja sen sisaralus "Naniwa" tekivät vuonna 1893 kaksi matkaa Honoluluun Havaijille suojatakseen alueella asuneita Japanin kansalaisia sekä ilmaistaakseen Japanin huolen Yhdysvaltain syrjäytettyä Havaijin hallitsijan.


title: Takachiho

text: Ensimmäisen Kiinan ja Japanin sodassa alus otti 1894 osaa Jalujoen taisteluun muodostaen yhdessä "Yoshinon", "Naniwan" ja "Akitsushiman" kanssa amiraali Itoh Sukeyukin "lentävän osaston". Alus osallistui taistelun aikana risteilijöiden "Jingyuen" ja "Zhiyuan" upottamiseen. Taistelun jälkeen alus osallistui Bohainmeren valvontaan sekä operaatioihin Port Arthurin edustalla. Alus kuului vuonna 1895 Japanin laivaston osastoon, joka osallistui Taiwanin maihinnousuun ja se osallistui 3. kesäkuuta Keelungin rannikkolinnakkeen pommitukseen.


title: Takachiho

text: "Takachiho" luokiteltiin 21. maaliskuuta 1898 toisen luokan risteilijäksi. Vuosina 1900–1901 aluksen Kruppin valmistamat tykit vaihdettiin Elswickin toimittamiin kuuden tuuman 40 pituuskaliiperin tykkeihin. Syynä vaihtoon oli aluksen keventäminen sekä tykkien yhdenmukaistaminen muiden palveluksessa olevien alusten kanssa. Boksarikapinan aikana alus kuului osastoon, joka tuki japanilaisia maihinnousujoukkoja Tianjinissa, ja alus kuului myös niin kutsuttuun kahdeksan valtion muodostaman liittokunnan laivasto-osastoon.


title: Takachiho

text: Venäjän ja Japanin sodassa vuosina 1904–1905 "Takachico" osallistui Chemulponlahden taisteluun Koreaan sijoitettua Venäjän keisarikunnan laivaston osastoa vastaan. "Takachiho" sisaraluksineen valvoi Port Arthurin sulkua 10. maaliskuuta 1904, kun se osallistui Port Arthurin taisteluun. Kesäkuussa alus valvoi Japaninmerta, mutta se ei kyennyt estämään Venäjän laivaston Vladivostokista saapunutta risteilijäosastoa upottamasta japanilaisia kuljetusaluksia. Alus liitettiin vara-amiraali Kamimura Hikonojon komentamaan Japanin 2. laivastoon paikantamaan venäläiset risteilijät. Ulsanin taistelussa alus avusti risteilijä "Rurikin" upottamisessa ja uponneen aluksen miehistön pelastamisessa. Alus osallistui myös Tsushiman taisteluun, joka oli merisodan kannalta ratkaiseva.


title: Takachiho

text: Alus luokiteltiin 28. elokuuta 1912 toisen luokan rannikkopuolustusalukseksi, ja se muutettiin miinalaivaksi ja miinantorjunnan koululaivaksi. Yksi aluksen kuusituumaisista tykeistä poistettiin, jotta saatiin tilaa 200 miinalle.


title: Takachiho

text: Japanin julistettua sodan Saksan keisarikunnalle 23. elokuuta 1914 "Takachiho" liitettiin ympärysvaltojen Qingdaon laivastotukikohtaa valvovaan laivasto-osastoon. Saksan keisarikunnan laivaston torpedovene "S-90:n" laukaisema torpedo osui alukseen 17. lokakuuta kymmenen merimailia Jiazhounlahdelta kaakkoon. Alus upposi vieden mukanaan 271 miestä, mukaan lukien aluksen päällikön Ito Sukeyasun. Alukselta pelastui vain kolme miestä, ja se olikin suurin Japanin laivaston yksittäinen menetys ensimmäisessä maailmansodassa.


title: Trondheimin satama

text: Trondheimin satama (, LOCODE: NO TRD) on Norjassa Trondheimin kaupungissa sijaitseva satama. Siitä huolehtii Trondheim Havn IKS -niminen yritys, joka toimii useamman seudun kunnan alueella. Vuonna 2012 satamassa kävi 57 risteilyalusta, joissa oli yhteensä 69 000 matkustajaa. Myös Hurtigruten pysähtyy säännöllisesti satamassa.


title: Yoshino

text:
Yoshino () oli keisarillisen Japanin laivaston joulukuussa 1892 vesillelaskettu panssarikansiristeilijä. Alus upposi kolaroituaan toisen aluksen kanssa 15. toukokuuta 1904.
Alus tilattiin Armstrong Whitworthilta Elswickistä osana vuoden 1891 hankintoja ja sen köli laskettiin helmikuussa 1892 telakkanumerolla 596. Alus laskettiin vesille vielä saman vuoden lopulla 20. joulukuuta ja se valmistui 30. syyskuuta 1893.


title: Yoshino

text: Alus oli tyypillinen Elswickistä valmistunut risteilijä, jossa oli teräksinen vesitiiviisiin osastoihin jaettu runko, matala etukansi, yksi savuhormi ja kaksi mastoa. Aluksen keula oli vahvistettu kestämään törmäykset. Se oli Sir Philip Wattsin suunnittelema paranneltu versio Argentiinan laivastolle toimitetusta "ARA Veinticinco de Mayosta".


title: Yoshino

text: Jo ennen ensimmäisen Kiinan ja Japanin sodan alkamista "Yoshino", "Naniwa" ja "Akitsushima" kohtasivat 25. heinäkuuta 1894 Korean rannikolla Kiinan laivaston osaston. Seuranneessa taistelussa upotettiin tykkivene "Kwang Yi" ja kuljetusalus "SS Kowshing" sekä vallattiin tykkivene "Tsao Kiang". Sodanjulistamisen jälkeen "Yoshino" osallistui amiraali Tsuboi Kozon lippulaivana Jalujoen taisteluun 17. syyskuuta 1894. Kozon "lentävän osaston" muut alukset olivat "Takachiho", "Naniwa" ja "Akitsushima". Taistelussa alus osallistui Kiinan laivaston risteilijöiden "Jingyuen" ja "Zhiyuan" upottamiseen sekä vaurioitti pahoin risteilijä "Laiyuania". Alus osallistui myöhemmin Taiwanin maihinnousun tukemiseen sekä Cihoun linnakkeen pommittamiseen.


title: Yoshino

text: Venäjän–Japanin sodan alkaessa "Yoshino" osallistui Port Arthurin taisteluun. Sakeassa sumussa panssariristeilijä "Kasuga" törmäsi aluksen vasempaan kylkeen puhkaisten konehuoneen. "Yoshino" kaatui upoten 15. toukokuuta 1904 vieden mukanaan 319 miestä. Ainoastaan yhdeksäntoista miehistönjäsentä pelastui. Onnettomuuden jälkeen Japanin laivasto poisti törmäyskeulat aluksistaan.


title: Verhneolonetski

text: Verhneolonetski (, myös Верхний Олонец, "Verhni Olonets"; suomeksi myös "Ylä-Aunus", ) on taajama Karjalan tasavallan Aunuksen piirin Kotkatjärven kunnassa Venäjällä. Se sijaitsee Voruzjärven rannalla lähellä Pietarin ja Murmanskin välistä M18-valtatietä 21 kilometriä Kotkatjärveltä pohjoiseen. Asukkaita on 421 henkeä (vuonna 2012).


title: Verhneolonetski

text: Taajama on perustettu metsätyöläisten asutukseksi toisen maailmansodan jälkeen. Siellä toimii metsätyömaan konttori ja Olonetslesin puutavaravarasto. Palveluihin kuuluu lastentarha ja koulu, kirjasto, lääkintäasema, posti ja kaksi kauppaa. Taajaman länsipuolella sijaitsevalla hautausmaalla on kirkko.


title: Jaska Autero

text: Jaska Autero oli suomalainen kirjailijanimimerkki, joka julkaisi vuonna 1944 Lahdessa ilmestyneessä "Seikkailujen maailma" -lukemistolehdessä kolme kauhu- ja science fiction -novellia. Juri Nummelin on arvellut, että nimimerkin takana saattaisi olla "Savon Sanomien" toimittajana ja myöhemmin "Aamulehden" urheilutoimittajana työskennellyt Jouko Autero (1915–1981). Jaska Autero on saattanut olla myös joku muu, mahdollisesti lahtelainen toimittaja.Novellit on julkaistu myös Juri Nummelinin toimittamina kirjassa "Salainen ase ja muita sotanovelleja" (Verikoirakirjat 2011).


title: Inherit the Eden

text: Inherit the Eden on suomalaisen metalliyhtyeen Hanging Gardenin ensimmäinen studioalbumi. Se julkaistiin vuonna 2007 levymerkillä Spikefarm Records.


title: Inherit the Eden

text: Kaikki kappaleet säveltänyt Matti Reinola, Mikko Kolari ja Saku Manninen sekä sanoittanut Matti Reinola, ellei toisin mainittu. Kaikki kappaleet sovittanut Hanging Garden.


title: Jet Time

text: Jet Time on tanskalainen vuonna 2006 perustettu lentoyhtiö. Se lentää tilauslentoja kuljettaen erityisesti pakettimatkalaisia. Lisäksi se tarjoaa koneitaan muiden lentoyhtiöiden käyttöön ACMI-vuokrasopimuksilla ("Aircraft, Crew, Maintenance, Insurance"). Se on suurin tanskalaisomisteinen lentoyhtiö. Yhtiön toimitusjohtaja on Jørgen Holme.


title: Jet Time

text: Jet Time perusti vuonna 2014 Suomeen tytäryhtiö Jet Time Finlandin , jotta voisi liikennöidä Suomesta Turkkiin. Yhtiöllä on yksi Boeing 737-700 kone (OH-JTZ) Suomen rekisterissä.


title: Jet Time

text: Lokakuussa 2017:Jet Time operoi ATR-koneitaan Scandinavian Airlinesin puolesta. Yhtiöiden välinen sopimus kuitenkin purettiin marraskuussa 2016, ja viimeiset ATR-koneet poistuivat aktiivikäytöstä syyskuussa 2017.


title: Jet Time

text: Sesonkeina Jet Time vuokraa TUI Englandilta (Thomson Airways) kolmea Boeing 737-800-konetta (G-TAWI, G-TAWJ JA G-TAWW)


title: TEOTWAWKI

text: TEOTWAWKI on suomalaisen doom metal -yhtyeen Hanging Gardenin toinen studioalbumi. Se julkaistiin vuonna 2009 levymerkillä Spikefarm Records.


title: TEOTWAWKI

text: Albumin nimi on akronyymi lauseesta "The End of the World as We Know It".


title: TEOTWAWKI

text: Kaikki kappaleet sävelänyt Hanging Garden, sanoittanut Ari Nieminen ja Matti Reinola sekä sovittanut Hanging Garden.


title: At Every Door

text: At Every Door on suomalaisen doom metal -yhtyeen Hanging Gardenin kolmas studioalbumi. Se julkaistiin vuonna 2013 levymerkillä Lifeforce Records.


title: Breaking the Stillness

text: Breaking the Stillness on suomalaisen power metal -yhtyeen Shearin ensimmäinen studioalbumi. Se julkaistiin vuonna 2012 levymerkillä Lifeforce Records.


title: Lisämunuaisydin

text: Lisämunuaisydin on lisämunuaisen ydinosa, joka tuottaa adrenaliinia ja noradrenaliinia. Se ei ole välttämätön ihmisille eikä sen puuttuminen aiheuta sairautta. Nämä hormonit ovat "pakene tai taistele hormoneja". Hyvin harvoin siihen voi kehittyä kasvain nimeltä feokromosytooma.


title: Scandal Music Company

text: Scandal Music Company on suomalainen vuonna 2008 perustettu levy-yhtiö. Yhtiön perusti Mondayssa sekä Technicolourissa vaikuttanut Tuomas "Gary" Keskinen sekä Karl Huttunen.


title: Scandal Music Company

text: Yrityksen kumppaneita Pohjoismaissa ovat Cosmos Music Group sekä Japanissa Marquee Avalon.


title: Black Bile

text: Black Bile on lappeenrantalainen yhtye, jonka perusti Henri Kuittinen vuonna 2007. Black Bilen musiikki yhdistelee post-metallia, post-punkia ja industrialia vahvoin new wave -vaikuttein.


title: Black Bile

text: Yhtye solmi levytyssopimuksen Sakara Recordsin kanssa, jonka leivissä julkaistiin yhtyeen esikoisalbumi, "Great Ape Language", vuonna 2008. Levyn julkaisun jälkeen yhtye katosi julkisuudesta, ja purki levytyssopimuksen Sakaran kanssa huhtikuussa 2009.


title: Black Bile

text: Joulukuussa 2009 yhtye alkoi nauhoittaa uutta albumia. 7. toukokuuta 2011 Black Bile julkaisi kolmen kappaleen EP-levyn, "Ascent Vol. 1", joka nauhoitettiin Sound Supreme -studiolla Janne Saksan johdolla. EP on vapaasti ladattavissa yhtyeen kotisivuilla.


title: Takasago (1897)

text:
Takasago () oli keisarillisen Japanin laivaston syyskuussa 1893 valmistunut panssarikansiristeilijä. Alus tuhoutui osuttuaan Port Arthurin edustalla miinaan 13. joulukuuta 1904.
Alus tilattiin Armstrong Whitworthilta Elswickistä osana vuoden 1896 hankintoja. Sen köli laskettiin huhtikuussa 1896 telakkanumerolla 660, ja alus laskettiin vesille vuotta myöhemmin 18. toukokuuta. Alus valmistui 17. toukokuuta 1898.


title: Takasago (1897)

text:
"Takasago" osallistui boksarikapinan kukistamiseen vuonna 1900 tukien joukkojen maihinnousua Tianjiniin. Alus lähetettiin 7. huhtikuuta 1902 "Asaman" kanssa Singaporen, Colombon, Suezin, Maltan ja Lissabonin kautta Britteinsaarille kuningas Edward VII:n kruunajaisiin sekä maiden tekemän liittosopimuksen juhlistamiseksi. Osallistuttuaan 24.-27. kesäkuuta Spitheadissä pidettyyn laivastokatselmukseen. Alukset vierailivat paluumatkalla Gibraltarilla, Napolissa, Adenissa, Colombossa, Singaporessa, Bangkokissa ja Hong Kongissa. Alukset saapuivat 28. marraskuuta 1902 Japaniin.
Venäjän ja Japanin sodan alkaessa "Takasago" osallistui amiraali Dewa Shigeton lippulaivana Port Arthurin taisteluun. Taistelun jälkeen alus osallistui Port Arthurin sulun valvontaan, jolloin se valtasi Russian Far East Shipping Companyn "Manchurian", joka liitettiin Japanin laivastoon nimellä "Kantō Maru". Alus osallistui 10. maaliskuuta hyökkäykseen Venäjän keisarikunnan laivaston risteilijä "Bayania" vastaan. "Takasago" osallistui miinaan ajaneiden taistelulaivojen "Yashima" ja "Hatsuse" miehistöjen pelastamiseen 15. toukokuuta. Alus osallistui myös 10. elokuuta Keltaisenmeren taisteluun.


title: Takasago (1897)

text: Alus palasi lokakuussa Japaniin huollettavaksi. Palatessaan tiedustelumatkalta partioalueelleen yöllä 13. lokakuuta alus osui miinaan 37 merimailia Port Arthurista etelään. Aluksen ammusvarasto räjähti, minkä jälkeen aluksen saama vuoto ei ollut hallittavissa ja pelastuveneitä ei voinut laskea kovan merenkäynnin vuoksi. Alus upposi vieden mukanaan 273 miehistönjäsentä. Risteilijä "Otowa" pelasti 162 henkeä. Alus oli viimeinen sodan aikana tuhoutunut suurehko japanilainen sotalaiva.


title: Great Ape Language

text: Great Ape Language on suomalaisen metalliyhtyeen Black Bilen ensimmäinen studioalbumi. Se julkaistiin vuonna 2008 levymerkillä Sakara Records.


title: Great Ape Language

text: Kaikki kappaleet säveltänyt ja sanoittanut Henri Kuittinen, ellei toisin mainittu.


title: Hanty-Mansijskin lentoasema

text: Hanty-Mansijskin lentoasema eli Hanty-Mansijskin kansainvälinen lentoasema (, ) on Länsi-Siperiassa sijaitsevan Venäjän federaation Hantien ja mansien autonomisen piirikunnan pääkaupungin Hanty-Mansijskin kansainväliseen liikenteeseen hyväksytty lentoasema. Lentoasema sijaitsee maanteitse 5 kilometriä pääkaupungin ydinkeskustan koillispuolella.


title: Hanty-Mansijskin lentoasema

text: Lentoasema on Hanti-Mansian tärkeimpiä, joskin piirikunnan kahden suurimman öljyteollisuuskaupungin lentoasemien matkustajamäärät ovat 2010-luvulla olleet piirikunnan pääkaupunki Hanty-Mansijskin lentoasemaa suurempia (Surgutin ja Nižnevartovskin lentoasema). Vuonna 2011 Hanty-Mansijskin lentoaseman kautta kulki kaikkiaan 240 298 lentomatkustajaa.


title: Hanty-Mansijskin lentoasema

text: Lentokentän ja kantakaupungin välillä kulkee sekä linja-auto että reittitaksi.


title: Katoamispiste

text: Katoamispiste on suomalaisen metalliyhtyeen Murenan toinen studioalbumi. Se julkaistiin vuonna 2009 levymerkillä Ranka Recordings.


title: Katoamispiste

text: Kaikki kappaleet säveltänyt, sanoittanut ja sovittanut Murena.


title: The Last Alliance

text: The Last Alliance on suomalaisen power metal -yhtyeen Battleloren viides studioalbumi. Se julkaistiin vuonna 2008 Napalm Recordsin kustantamana.


title: The Last Alliance

text: Albumi nousi Suomen virallisen listan sijalle 26.Kappaleet nauhoitettu Female Voices Festivalissa, Belgiassa vuonna 2007.


title: Doombound

text: Doombound on suomalaisen power metal -yhtyeen Battleloren kuudes studioalbumi. Se julkaistiin vuonna 2011 levymerkillä Napalm Records.


title: Doombound

text: Albumin julkaisemisen jälkeen yhtye jäi määrittelemättömän pituiselle tauolle.


title: Deadlock (albumi)

text: Deadlock on Manitoun toinen studioalbumi, joka julkaistiin 17. huhtikuuta 2006.


title: Deadlock (albumi)

text: Kaikki kappaleet sovittanut Manitou.


title: Toimintaa & sankareita

text: Toimintaa & sankareita on Pojat-yhtyeen kahdeksas studioalbumi, joka julkaistiin 22. helmikuuta 2013 levymerkillä Rocket Records. Albumi sisältää 15 uutta kappaletta, sekä 20 live studio -versiota aikaisemmin julkaistuista kappaleista.


title: Toimintaa & sankareita

text: Albumi nousi Suomen virallisen listan sijalle 31.


title: The Mad Moon Rising

text: The Mad Moon Rising on Manitoun esikoisalbumi, joka julkaistiin 21. kesäkuuta 2004.


title: The Mad Moon Rising

text: Kaikki kappaleet sovittanut Manitou.


title: No Signs of Wisdom

text: No Signs of Wisdom on Manitoun 20. heinäkuuta 2007 julkaistu kolmas ja viimeiseksi jäänyt studioalbumi ennen yhtyeen hajoamista vuonna 2009. Se julkaistiin vuonna 2007 levymerkillä Metal Heaven.


title: Vesteraalens Dampskibsselskab

text: Vesteraalens Dampskibsselskab (VDS) oli norjalainen varustamo, joka perustettiin 10. marraskuuta 1881 Stokmarknesissä Nordlandin läänissä. Samana vuonna varustamon ensimmäinen alus – "S/S Vesteraalen" (1865) (silloinen "S/S Arendal") ostettiin Arendals Dampskibsselskabilta. Yhtiö toimi paikallisen reittiliikenteen parissa, ja aloitti Hurtigruten-liikenteen ensimmäisellä aluksellaan "S/S Vesteraalen" (1891) vuonna 1893. Yhtiö yhdistyi vuonna 1987 Ofotens Dampskibsselskabin kanssa, ja uuden yhtiön nimeksi tuli Ofotens og Vesteraalens Dampskibsselskab (OVDS). OVDS yhdistyi Troms Fylkes Dampskibsselskapin (TFDS) kanssa vuonna 2006 ja muodosti Hurtigruten Groupin, joka myöhemmin nimettiin Hurtigruten ASA:ksi.


title: Vesteraalens Dampskibsselskab

text: Joitain varustamon nykyisiä laivoja:


title: Vesteraalens Dampskibsselskab

text: Joitain varustamon entisiä laivoja:


title: Otowa

text:
Otawa () oli keisarillisen Japanin laivaston syyskuussa 1904 valmistunut panssarikansiristeilijä. Alus upposi ajettuaan karille 1. elokuuta 1917.
"Otowan" hankinta vahvistettiin Niitaka-luokan kolmantena aluksena vuoden 1897 budjetissa osaksi 2. laivaston laajentamissuunnitelmaa. Kuitenkin budjetin rajoitusten vuoksi alus suunniteltiin uudelleen uppoumaltaan kymmenyksen pienemmäksi ja aseistukseltaan kevyemmäksi. Alus tilattiin Yokosukan laivastontelakalta. Sen köli laskettiin 3. tammikuuta 1903 ja alus laskettiin vesille vielä saman vuoden lopulla 2. marraskuuta. Alus valmistui 6. syyskuuta 1904, jolloin siitä tuli lyhyimmässä ajassa Japanissa valmistunut alus.


title: Otowa

text: Alus oli ensimmäinen, jonka voimanlähteenä oli Japanissa suunnitellut Kampon-vesiputkikattilat. Kattilat tuottivat 227 psi:n (1,57 MPa) paineen, mikä oli hieman enemmän kuin Niitaka-luokassa käytettyjen Niclausse-kattiloiden 213 psi:tä (1,47 MPa). Kolmivaihehöyrykoneet olivat samanlaiset kuin Niitaka-luokan aluksissa, mutta höyrynpaineen kasvaessa ne tuottivat hieman suuremman tehon. Aluksen panssaroinnin ja aseistuksen keventämisen olisi myös pitänyt lisätä aluksen nopeutta, mutta se ei ollut kuin hieman edeltänyttä luokkaa nopeampi. Se oli viimeinen Japanin laivastolle valmistettu törmäyskeulalla varustettu alus.


title: Otowa

text: Venäjän–Japanin sodan alkaessa "Otowan" palvelukseen saantia kiirehdittiin. Se liittyi Port Arthurin piirittäjiin 16. syyskuuta 1904. Miinaan ajaneen "Takasagon" upottua 13. lokakuuta alus pelasti merestä 162 miehistönjäsentä. Vuoden 1905 alussa alus saattoi joukkojenkuljetussaattueita Koreaan.


title: Otowa

text: 27. lokakuuta 1905 Tsushiman meritaistelussa alus kuului Japanin 2. laivaston 3. laivueeseen ja se taisteli Venäjän keisarikunnan laivaston risteilijöitä "Olegia", "Auroraa" ja "Zhemchugia" vastaan. Taistelun ensimmäisenä päivänä alus ei kärsinyt vaurioita. "Otowa" ja "Niitaka" kohtasivat seuraavana päivänä pahoin vaurioituneen risteilijä "Svetlanan", joka pyrki hävittäjän suojaamana Koreaan. "Otowaan" osui kranaatti, joka surmasi yhden upseerin ja neljä miehistönjäsentä sekä haavoitti 23 muuta. Japanilaiset upottivat venäläisalukset. "Otowa" osallistui vielä samana päivänä taistelun loppuun kohdaten risteilijä "Dmitri Donskoin", jolloin venäläisalus sai osuman alukseen. Osuma surmasi kaksi miehistönjäsentä.


title: Otowa

text: Taistelun jälkeen alus liitettiin Tsushimansalmea valvovaan osastoon sekä suojaamaan Koreaan matkaavia joukkojenkuljetuksia. Tehtävässä alus oli sodan päättymiseen saakka. Alus valtasi 10. lokakuuta saksalaisen kauppa-alus "Hans Wagnerin", joka oli matkalla Pekingiin lastinaan oletettuja sotatarvikkeita.


title: Otowa

text: "Otowa" osallistui vuonna 1908 ensimmäisiin sodan jälkeen pidettyihin keisarillisen Japanin laivaston sotaharjoituksiin. Se kuului 1. risteilijälaivueen neljänteen viirikköön. Lokakuusta 1910 alkaen alus oli sijoitettuna Kiinaan yhdessä "Tokiwan" ja "Iwaten" kanssa. Alus suojasi Xinhai-kapinan aikana alueella olleita Japanin kansalaisia aina kesäkuuhun 1912 saakka. "Otowa" luokiteltiin 28. elokuuta toisen luokan risteilijäksi.


title: Otowa

text: Ensimmäisessä maailmansodassa alus liitettiin yhdistetyn laivaston 1. hävittäjälaivueen lippulaivaksi. Se otti osaa Qingdaon taisteluun, jonka jälkeen alus siirrettiin Manilaan valvomaan Singaporen, Polynesian ja Filippiinien välisiä merireittejä. Helmikuussa 1915 Sepoy-joukkojen kapinoidessa Singaporessa "Otowa" oli ensimmäinen alus, joka reagoi brittihallinnon avunpyyntöön. Alus laski "Niitakan" ja "Tsushiman" kanssa maihin merijalkaväkeä rauhoittamaan mellakointia.


title: Otowa

text: Alus ajoi 25. heinäkuuta 1917 sakeassa sumussa karille Daiozakin edustalla matkatessaan Yokosukasta Saseboon. Aluksen irroitusyritykset epäonnistuivat ja se katkesi kahtia, minkä jälkeen alus upposi 10. elokuuta.


title: Emil Rautela

text: Emil Frithiof Rautela (sukunimi vuoteen 1919 "Rautell"; 14. syyskuuta 1870 Helsinki – 22. maaliskuuta 1951 Kerava) oli suomalainen asemapäällikkö ja vapaa-ajattelija.


title: Emil Rautela

text: Rautelan vanhemmat olivat ylijunailija David Rautell ja Maria Sofia Paananen. Hän pääsi ylioppilaaksi Oulun yksityislyseosta 1890 ja valmistui filosofian kandidaatiksi 1894.


title: Emil Rautela

text: Rautela oli valtion rautateiden palveluksessa 2. kirjurina vuodesta 1898, 1. kirjurina vuodesta 1903 ja viimeksi asemapäällikkönä Alapitkässä vuodesta 1906, Siuntiossa vuodesta 1914, Kokkolassa vuodesta 1916, Keravalla vuodesta 1920 ja Helsingissä vuodesta 1927. Hän oli junien kannattavuuslaskelma-komitean ja liikenneoppikurssi-komitean jäsenenä vuonna 1910.


title: Emil Rautela

text: Rautela oli Vapaa Ajatus -lehden avustajana ja kirjoitti lehteen nimimerkeillä "Monisti", "E. F. R." ja "M-sti" vuosina 1910–1917. Suurin osa Rautelan artikkeleista oli suomennoksia ulkomaisten ateistien ja vapaa-ajattelijoiden kirjoituksista. Rautela oli myös vuonna 1936 Helsinkiin perustetun siviilirekisteriin kuuluvien yhdistyksen ensimmäinen puheenjohtaja 1936–1938 ja yhdistyksen ensimmäinen toimisto- ja kokoontumispaikka sijaitsi Rautelan asemapäällikön toimistoasunnossa. Yhdistys toimii nykyisin nimellä Helsingin vapaa-ajattelijat.


title: Emil Rautela

text: Emil Rautela oli naimisissa vuodesta 1900 Maria Magdalena Mandelinin kanssa.


title: Mänty (puupiirros)

text: Mänty taiteilija Kalle Carlstedtin puupiirros vuodelta 1936. Kooltaan teos on 29,5×22,3 cm. Vedos kuuluu Ateneumin taidemuseon Ester ja Jalo Sihtolan kokoelmiin


title: Mänty (puupiirros)

text: "Mänty" on valoisa beigellä, valkoisella ja ruskealla värillä toteutettu puupiirros. Se on yksinkertainen tyylitelty työ, jossa talvisen luonnon keskellä on yksi mänty. Maassa näkyy lumen alta muutamia männyn pudonneita oksia ja kauempana näkyy metsäalueen reunaa. Carlstedt merkitsi piirroksensa vasempaan alalaitaan beigeen suorakulmioon selkeät valkoiset allekkain olevat K- ja C-kirjaimet.


title: Bright Eyes (elokuva)

text: Bright Eyes on vuonna 1934 julkaistu yhdysvaltalainen draamakomediaelokuva.


title: Naisen muotokuva (Alvar Cawén)

text: Naisen muotokuva on suomalaisen taiteilijan Alvar Cawénin öljyvärimaalaus kankaalle vuodelta 1915. Kooltaan työ on 57×51 cm ja se kuuluu Ateneumin taidemuseon Ester ja Jalo Sihtolan kokoelmiin.


title: Naisen muotokuva (Alvar Cawén)

text: "Naisen muotokuva" on Cawènin tummin räiskyvin värein maalaama maalaus, jossa on kuitenkin elämänmyönteinen leima. Cawén maalasi naisen vaatteet ja taustan suurpiirteisesti käyttäen voimakkaita värejä. Tämä pöytään nojaava nainen on nuori, ja hänen terveyttä uhkuva olemuksensa terveine ihoineen tulee esille tummuuden keskeltä.


title: Naisen muotokuva (Alvar Cawén)

text: Taiteilija ei signeerannut maalaustaan, vaan sen takana Ragni Cawén todistaa sen 12/12 1959 Alvar Cawènin noin vuonna 1915 maalaamaksi.


title: Vuorenmäen koulu

text: Vuorenmäen koulu on Veikkolassa, joka kuuluu Kirkkonummen kuntaan. Koulu perustettiin vuonna 2011.


title: Vuorenmäen koulu

text: Vuorenmäen ulkoilualueeseen kuuluu Veikkolan ensimmäinen tekonurmi jalkapallokenttä. Koulu on rakennettu vanhan urheilukentän tilalle, kun viereen tehtiin uusi urheilukenttä. Koulun vieressä on myös pururata, jossa on hyvä käydä lenkkeilemässä, tai koulun liikuntatunneilla. Maasto on hyvä suunnistamiseen ja talvella siellä on hiihtoladut.


title: Vuorenmäen koulu

text: Lukuvuonna 2012-2013 Vuorenmäen koulussa oli n. 375 oppilasta, 17 perusopetusryhmää ja yksi pienluokka. Vuorenmäen koulu oli lukuvuonna 2012-2013 mukana CICERO -learning verkoston, Helsingin yliopiston ja Tampereen teknillisen yliopiston Finnable 2020 -hankkeessa. Lukuvuosina 2013-2014 ja 2014-2015 koulu osallistui Euroopan Robottiviikkoon sekä Aalto-yliopiston ja Pienyrityskeskuksen järjestämään Hyvinvointia arjen hallinnassa -projektiin. Vuonna 2015 koulu osallistui Opetushallituksen kehittämiskouluverkostoon.


title: Suunnistuskengät

text: Suunnistuskengät ovat kengät, joita käytetään kilpa- ja harrastussuunnistuksessa. Kengän pinta on vettä imemätön ja kulutusta kestävä materiaali. Lisäksi kenkä tukee hyvin jalkaa ja on kestävä koska kengällä pitää myös voida kahlata hyvin. Pohjakuvio on yleensä avoin ja sisältää nastoja, jotka pitävät märällä ja/tai muuten liukkaalla pinnalla. Tarjolla on myös suunnistussaappaita, joissa on nastoitettu pohja.


title: Suunnistuskengät

text: ●VJ Bold


title: Suunnistuskengät

text: ●Sarva D'Vil


title: Suunnistuskengät

text: ●VJ Integrator


title: Suunnistuskengät

text: ●VJ Supra


title: Suunnistuskengät

text: ●VJ IROCK


title: Suunnistuskengät

text: ●INOV8 XTalon


title: Suunnistuskengät

text: ●Nokian FinnTrim


title: Tahko (työkalu)

text: Tahko on akselin varassa pyöritettävä raskas kiekko, jolla voi hioa ja teroittaa työkaluja, esimerkiksi talttaa. Tahkot voivat olla käsi- tai sähkökäyttöisiä. Tahkokiven voi kostuttaa vedellä ja sitä varten tahkossa voi olla oma vesisäiliökin.


title: Artturi Lehtinen

text: Artturi August Lehtinen (10. lokakuuta 1896 Muurla – 9. lokakuuta 1966 Helsinki) oli suomalainen diplomaatti. Hän valmistui maatalous- ja metsätieteiden kandidaatiksi 1927. Hän toimi Ulkoasiainministeriön kauppapoliittisen osaston päällikkönä 1951–1953. Sen jälkeen hän oli pääkonsulina New Yorkissa 1953–1959, asiainhoitajana Ottawassa 1959–1960, suurlähettiläänä vuodesta 1961, kun lähetystöstä tuli suurlähetystö, vuoteen 1964.


title: Jari Sillanpään diskografia

text: Tämä artikkeli on suomalaisen iskelmälaulaja Jari Sillanpään diskografiasta.


title: Jari Sillanpään diskografia

text: " "Listasijoitukset Suomen viralliselta singlelistalta (Single Top 20), Rumba-lehden 50 Hittiä (Rumba Top 50) (julk. 1992-2007), Suomen virallinen latauslista (Top 30) (2007->) ja Suomen suosituimmat (Music Control -radiolista) (Radio Top 10/Top 20).


title: Total Devastation

text: Total Devastation on Kotkan Karhulassa perustettu death metal -yhtye. Yhtyeen perustivat laulaja Jaakko Heinonen ja musiikkiohjelmoija Lauri Pikka vuonna 1998. Yhtyeen nimi on otettu Impaled Nazarenen albumin "Rapturen" albumin kappaleesta.


title: Hiomakone (täsmennyssivu)

text: Hiomakone voi tarkoittaa seuraavia asiota


title: Elli Terwiel

text: Elli Terwiel (s. 16. huhtikuuta 1989) on kanadalainen alppihiihtäjä.


title: Elli Terwiel

text: Terwiel kilpaili alppihiihdon maailmancupissa ensimmäisen kerran Flachaussa tammikuussa 2011. Ensimmäiset maailmancupin pisteensä hän saavutti Courchevelin pujottelussa joulukuussa 2011 oltuaan 23:s. Parhaimmillaan hän on sijoittunut maailmancupissa yhdenneksitoista Levin pujotteluissa marraskuussa 2013.


title: Elli Terwiel

text: Schladmingin MM-kilpailuissa 2013 Terwiel sijoittui pujottelussa 28:nneksi.


title: 6-fosfoglukonolaktonaasi

text: 6-Fosfoglukonolaktonaasi on entsyymi, joka katalysoi pentoosifosfaattireitin toista vaihetta. Reaktiossa 6-fosfoglukono-δ-laktoni hydrolysoituu, jolloin muoidostuu 6-fosfoglukonaattia.. 6-Fosfoglukonaattilakonaasi kuuluu hydrolaaseihin ja sen EC-numero on EC 3.1.1.31


title: 6-fosfoglukonolaktonaasi

text: 6-Fosfoglukonaattia esiintyy sekä aitotumaisten että bakteerien soluissa sekä eräillä arkeoneilla. Kuumissa olosuhteissa elävät arkit eivät tarvitse tätä entsyyiä, koska niiden elinympäristön lämpötila on riittävä riittävän nopeaan 6-fosfoglukono-δ-laktonin hydrolysoitumiseen. Useimmilla eliöillä entsyymi on rakenteeltaan monomeeri. Entsyymin inhibiittoreita ovat muun muassa glukoosi-6-fosfaatti ja ammoniumsulfaatti.


title: Celebrity Xpedition

text: MS Celebrity Xpedition on Celebrity Cruisesin Xpedition-luokan risteilyalus. Alus on vaihtoehtona suuremmille aluksille, ja pienemmän kokonsa ansiosta se tarjoaa enemmän henkilökohtaisia palveluita. Aluksen matkustajakapasiteetti on 96 matkustajaa. Aktiivisen matkareittinsä vuoksi aluksen risteilyitä markkinoidaan erityisesti nuoremmille ja keskimääräistä paremmin koulutetuille risteilymatkustajille. Aluksen sisaralus on Sun Bay II.


title: Celebrity Xpedition

text: Nykyisin alus purjehtii Galápagossaarilla. Pienen kokonsa ansiosta aluksen on mahdollista poiketa myös matalammissa, pienemmissä satamissa, joihin suuremmat alukset eivät kokonsa vuoksi voi rantautua.


title: Etelä-Korea talviolympialaisissa 2010

text: Etelä-Korea osallistui Vancouverin talviolympialaisiin 2010 46 urheilijan voimin. Maa saavutti neljätoista mitalia, joista kuusi oli kultaista, kuusi hopeista ja kaksi pronssista. Mitalitilastossa Etelä-Korea sijoittui viidenneksi.


title: Iso-Britannia talviolympialaisissa 2010

text: Iso-Britannia osallistui Vancouverin talviolympialaisiin 2010. Avajaisissa maan lippua kantoi Shelley Rudman ja päättäjäisissä Amy Williams. Maa saavutti yhden kultamitalin ja sijoittui mitalitilastossa 19:nneksi.


title: Rauniosavikka

text: Rauniosavikka ("Chenopodium murale") on maailmalla hyvin laajalle levinnyt savikkalaji.


title: Rauniosavikka

text: Yksivuotinen rauniosavikka kasvaa 10–40 cm korkeaksi. Kasvi on kalju ja yleisväritykseltään tavallisesti tummanvihreä. Varsi on pysty tai koheneva, puna- tai vihertäväjuovainen ja runsashaarainen. Lehdet ovat varressa kierteisesti. Lehtilapa on kasvin keskiosissa tavallisesti 2–6 cm pitkä, vinoneliömäisen puikea ja epäsäännöllisen terävähampainen. Vihreä kukinto on melko pieni, osaksi lehtihankainen ja osaksi päätteinen, harsu ja pienisykeröinen. Kehälehtien selkä on siipipalteinen. Suomessa rauniosavikka kukkii heinä-syyskuussa. Pähkylä on kehän muodostaman hedelmäverhiön suojaama. Musta siemen on vaaka-asennossa ja tiukasti kiinni pähkylän seinässä. Kooltaan siemen on 1,2–1,4 mm pitkä, ympärykseltään pyöreä, litteäreunainen, terävä ja pinnaltaan tieheään pienikuoppainen.


title: Rauniosavikka

text: Rauniosavikkaa tavataan Euroopassa Pyreneiden niemimaalta ja Britteinsaarilta läpi Keski- ja Etelä-Euroopan Ukrainaan, Länsi-Venäjälle ja Fennoskandian keskiosiin. Levinneisyysalue jatkuu Aasiassa Turkkiin ja Lähi-itään sekä laajalle alueelle Intiaan ja muualle Etelä-Aasiaan. Afrikassa rauniosavikkaa tavataan monin paikoin koko mantereella. Ihmisen mukana laji on levinnyt myös suureen osaan Yhdysvaltoja, Keski- ja Etelä-Amerikkaan sekä Australiaan ja Uuteen-Seelantiin. Suomessa rauniosavikkaa on tavattu satunnaisesti maan etelä- ja länsiosissa Raahen korkeudelle saakka.


title: Rauniosavikka

text: Rauniosavikka kasvaa erilaisilla joutomailla, hiekkaisilla pelloilla ja merenrannoilla. Suomessa laji on uustulokas, jota on tavattu satamissa, kaatopaikoilla ja ratapihoilla.


title: Rauniosavikka

text: Rauniosavikka sopii useimpien muiden savikkalajien tapaan myös ihmisravinnoksi.


title: Celebrity Millennium

text: GTS Celebrity Millennium on Celebrity Cruisesin "Millennium"-luokan risteilyalus. Aluksen sisaralukset ovat "Celebrity Constellation", "Celebrity Infinity" ja "Celebrity Summit".


title: Celebrity Millennium

text: Alus on rakennettu Chantiers de l'Atlantiquessa St. Nazairessa, Ranskassa. "Millenniumilla" on ravintola, jossa on puupaneeleita, jotka olivat alun perin käytössä RMS "Olympicillä" (RMS "Titanicin" sisaralus) ja HMHS "Britannicillä". Paneelit poistettiin aluksista vuonna 1935.


title: Celebrity Millennium

text: Aluksen ravintolapalveluihin kuuluvat muun muassa kaksikerroksinen pääravintola nimeltä Metropolitan sekä buffet, josta tarjoillaan aamiainen, lounas, ja päivällinen kannella 10.


title: Celebrity Millennium

text: Aluksen viihdepalveluihin kuuluu Celebrity-teatteri, jossa risteilyvieraat voivat katsoa muun muassa musikaaleja, koomikoita tai elokuvia. Teatteria käytetään myös esimerkiksi luennoilla. Toinen viihdekohde on elokuvateatteri, joka sijaitsee kolmannella kannella. Elokuvateatteri on käytössä niin luennoilla kuin päivittäisillä elokuvanäytöksillä.


title: Celebrity Millennium

text: Aluksen risteiltyä Miamista Roatanin ja Cozumelin kautta takaisin Miamiin (16.-21. huhtikuuta 2012) se meni bahamalaiselle kuivatelakalle kolmeksi viikoksi peruskorjaukseen.


title: Celebrity Millennium

text: Tällä hetkellä alus vierailee seuraavissa kohteissa: Alaska, Vancouver ja Seward kesäkaudella, Havaiji ja eteläinen Tyynimeri syksyllä, ja Kaakkois-Aasia, Singapore ja Hongkong talvikaudella.


title: Kolsari

text: Kolsari (ruots. "Kolsarby") on kunnanosa Kirkkonummella. Se sijaitsee lähellä Kirkkonummen keskustaa, kantatie 51:n eteläpuolella. Kolsari on pientaloalue, jonka lähimmät palvelut ovat Kirkkonummen keskustassa, noin 2 kilometrin päässä. Asuinalue on kaavoitettu Kolsarby Gårdin entiselle kallioiselle metsämaalle, ja sisältää lisäksi Sydobackan laakson. Talvisin Kolsarissa on hiihtoladut, kesäisin oivalliset lenkkeilyalueet lähimetsissä. Läheisellä Jerikonmäellä sijaitsevat vuonna 2017 valmistuneet valaistut kuntoportaat. Kolsarin rakennuskanta lisääntyy jatkuvasti. Kirkkonummen pelastuslaitos sijaitsee aivan Kolsarin vieressä, Jerikonmäessä.


title: Kolsari

text: Kolsarissa sijaitsee myös Syväjärvi (ruots. "Djupström"), jossa on yksi kunnan käytetyimmistä uimarannoista.


title: Kolsari

text: Venäläinen hautausmaa, joka on yksi Kirkkonummen kunnan nähtävyyksistä, sijaitsee Kolsarissa, Syväjärveä vastapäätä.


title: Pappilanmäki (Kirkkonummi)

text: Pappilanmäki (ruots. "Prästgårdsbacken") on kunnanosa Kirkkonummella. Pappilanmäki sijaitsee Kirkkonummen keskustan pohjoiskupeessa, mäen päällä. Pappilanmäessä sijaitsee Kirkkonummen Seurakuntatalo sekä Lyan-talo, jossa seurakunta järjestää paljon nuorisotapahtumia. Pappilanmäki koostuu pääasiassa omakotitaloista sekä rivitaloista, mutta myös muutamasta pienkerrostalosta.


title: Pappilanmäki (Kirkkonummi)

text: Pappilanmäestä on alle kilometri matkaa Gesterbyn koululle sekä Kirkkonummen uimahallille. Jalankulkijoille tarkoitettua Rovastinpolkua pitkin pääsee nopeasti Kirkkonummen torille, jonne myös alle kilometrin matka kävellen. Pappilanmäki on suosittua lapsiperheiden asuinaluetta.


title: Ravals

text: Ravals on asuinalue Kirkkonummella. Ravalsissa on paljon asutusta, ja asuinrakennukset koostuvat pääasiassa rivitaloista ja pienkerrostaloista. Alueella on myös muutama omakotitalo.


title: Ravals

text: Ravals on parin kilometrin päässä Kirkkonummen keskustasta luoteeseen. Lähin elintarvikeliike on Lindalin Sale-lähikauppa. Ennen Ravalsissa oli myös yksityinen kioski, mutta se purettiin ja sen tontille rakennettiin amerikkalaistyylinen pienkerrostalo. Lisäksi Ravalsissa on päiväkoti.


title: Gokstadin laiva

text: Gokstadin laiva on hautakummusta Gokstadin tilalta Sandefjordissa Vestfoldin läänissä löydetty viikinkilaiva, joka on säilynyt nykyaikaan. Laiva on näytteillä kunnostettuna Viikinkilaivamuseossa Bygdøyssä Oslossa.


title: Gokstadin laiva

text: Tammipuinen laiva löydettiin vuonna 1880. Vuosirengasajoituksen mukaan puutavara on kaadettu vuonna 890. Laivan köli on tehty yhdestä 18 metriä pitkästä puusta. Laivan pituus on 23,8 metriä, leveys 5 metriä ja syväys 1,28 metriä. Limilaidoitus on tehty 14 laudasta aironreikien korkeudelle ja kaksi niiden yläpuolelle. Laudat oli kiinnitetty toisiinsa rautaniiteillä. Veneessä on 16 airoparia. Hankainreiät voidaan peittää pienillä puulevyillä estämään veden pääsy sisään. Laivassa ei ollut löydettäessä penkkejä, ja siihen oli kiinnitetty kummallekin puolelle 32 kilpeä laitojen päälle. Joka toinen kilpi oli maalattu mustaksi ja joka toinen keltaiseksi. Nämä kilvet ovat sittemmin tulleet tyyppillisiksi erilaisissa viikinkilaivoista tehdyissä kuvissa. Samasta haudasta löytyi kolme muuta venettä. Muut esinelöydöt olivat vähäisiä, koska hauta oli ilmeisesti ryöstetty jossakin historian vaiheessa.


title: Gokstadin laiva

text: Vuonna 1893 Chicagossa pidettiin maailmannäyttely Kolumbuksen 400-vuotisjuhlan muistoksi. Sitä varten Gokstadin laivasta rakennettiin kopio, jolla purjehdittiin Atlantin yli. Kopio on yhä olemassa Chicagossa.


title: Heikkilä (Kirkkonummi)

text: Heikkilä (ruots. "Hindersby") on Kirkkonummen kunnanosa, joka on rakennettu pääasiassa 1980-luvulla. Suurin osa asuinrakennuksista on Vanhan Heikkiläntien varressa sijaitsevia omakotitaloja. Heikkiläntorille on rakennettu kerrostaloja, ja myös joitain rivitaloja on rakennettu Heikkilään. Heikkilän ja Kirkkolaakson rajalla on ikäihmisille suunnattu asuinalue, Mikaeligården. Lähin koulu on Heikkilän koulu, mutta nimestään huolimatta se sijaitsee Jolkbyn taajamassa.


title: Heikkilä (Kirkkonummi)

text: Heikkilässä sijaitseva vanha sairaalarakennus toimi aiemmin Kirkkonummen kunnantalona, kunnes keskustaan valmistunut uusi kunnantalo aloitti toimintansa tammikuussa 2012, ja vanha kunnantalo jäi tyhjilleen. Nyt kunta on aikeissa myydä tai vuokrata rakennuksen.


title: Heikkilä (Kirkkonummi)

text: Heikkilästä on matkaa Kirkkonmmen keskustaan vajaa pari kilometriä.


title: Heikkilä (Kirkkonummi)

text: Heikkilä muodostaa yhdessä Jolkbyn ja Laajakallion kanssa yhteisen asukasyhdistyksen, Johelan.


title: William Lehtinen

text: Uuno Wilhelm (William) Lehtinen (19. maaliskuuta 1895 Turku – 23. maaliskuuta 1975 Turku) oli suomalainen metsänhoitaja ja yritysjohtaja, jolle myönnettiin vuorineuvoksen arvonimi 1946.


title: William Lehtinen

text: Lehtisen vanhemmat olivat Henrik Wilhelm Lehtinen ja Olga Maria Selin. Hän tuli ylioppilaaksi Kouvolan yhteiskoulusta 1916 ja suoritti metsänhoitotutkinnon 1923. Lehtinen opiskeli tämän jälkeen vielä Yalen yliopistossa Yhdysvalloissa ja suoritti siellä metsäteknologia-alan tutkinnon 1926. Suomen pääkonsulinvirastossa New Yorkissa Lehtinen toimi kaupallisena attaseana 1927-1928, tutkittuaan sitä ennen vuonna 1927 valtion stipendiaattina puuteknillistä alaa Yhdysvalloissa ja Kanadassa. Enso-Gutzeitin keskuskonttorin päällikkönä Lehtinen toimi 1930–1940, myyntijohtajana 1940–1945 ja toimitusjohtajana 1945–1962. Hän sai maatalous- ja metsätieteiden kunniatohtorin arvon 1958 ja oli Suomen olympiakomitean puheenjohtaja 1947–1951.


title: William Lehtinen

text: Lehtinen oli vuodesta 1935 naimisissa tekstiilitaiteilija Greta Skogsterin kanssa. Pariskunta perusti Suomen Kulttuurirahastoon oman nimikkorahastonsa vuonna 1964 ja nimeään kantavan säätiön 1968.


title: Matsushima-luokka

text: Matsushima-luokka () oli keisarillisen Japanin laivaston kolmen aluksen muodostama panssarikansiristeilijäluokka, jonka aluksista kaksi tilattiin Ranskasta ja kolmas Yokosukan laivastontelakalta.


title: Satu Piipari

text: Satu Piipari (s. 3. toukokuuta 1983 Kotka) on suomalainen laulaja ja rumpali. Hän soittaa ja laulaa Frederikin orkesterissa. Piipari on mukana kilpailijana The Voice of Finland -laulukilpailun toisella tuotantokaudella. Hän pääsi mukaan uutena laulajana niin sanotusta Villi kortti -vaiheesta ylimääräiseksi kilpailijaksi ja valitsi Lauri Tähkän tähtivalmentajakseen.


title: Satu Piipari

text:
Satu Piipari on esiintynyt lapsesta asti ja aloitti rumpujen soiton jo varhain. Hän kirjoitti ylioppilaaksi Sibelius-lukiosta vuonna 2002. Lukio-aikana Piipari soitti rumpuja Varaque-yhtyeessä, jonka pitkäsoitto "Toivelauluja" (Johanna Kustannus) julkaistiin vuonna 2003.
Frederikin orkesterissa Piipari on soittanut vuodesta 2007.
Vuonna 2011 Piipari osallistui Karaoken MM-kilpailun karsintoihin ja sijoittui naisten sarjan viidenneksi.


title: Satu Piipari

text: Kymen Sanomat, 18.2.2013, s.2


title: Satu Piipari

text: Frederikin kotisivut


title: Satu Piipari

text: Radio Aalto - viihdeuutiset


title: Roadmap of Pain

text: Roadmap of Pain on suomalaisen industrial death metal -yhtyeen Total Devastationin ensimmäinen studioalbumi. Se julkaistiin vuonna 2003 levymerkillä Firebox Records.


title: Roadmap of Pain

text: Kaikki kappaleet säveltänyt Total Devastation sekä sanoittanut Ville Heiskanen.


title: Suomen Karmel-yhdistys

text:
Suomen Karmel-yhdistys on kristillisen sionismin pohjalta toimiva yhdistys. Yhdistyksen tunnus on "Raamatun ja Israelin puolesta".
Vuonna 1949 perustettu yhdistys on saanut nimensä Israelissa Välimeren ja Jisreelin laakson välissä olevan Karmel-vuoren mukaan.


title: Suomen Karmel-yhdistys

text: Toiminnan perustana on Raamatun sana, ja sen pohjalta nousee halu tukea Israelin kansaa ja rukoilla sen puolesta.


title: Suomen Karmel-yhdistys

text: Yhdistyksen jäsenet ovat kristittyjä, jotka pitävät koko Raamattua Jumalan sanana. He odottavat sekä Jeesuksen toista tulemusta että Israelin uudistumista Hänen kauttaan.


title: Suomen Karmel-yhdistys

text:
Yhdistys tekee Suomessa julistustyötä. Evankeliumin lisäksi pidetään esillä Raamatun opetusta Israelin maan ja kansan keskeisestä asemasta Jumalan pelastushistoriassa. Yhdistys pyrkii edistämään suomalaisten ja israelilaisten välistä ystävyyttä ja yhteistyötä.
Karmel-yhdityksen jäsenmaksu vuosijäsenille on 25 euroa ja ainaisjäsenmaksu on 250 euroa.
Karmel-yhdistys julkaisee "Karmel" -lehteä, 6 numeroa vuodessa. Lehdessä on yhdistyksen toimintaan liittyvää aineistoa sekä Israeliin, sen historiaan ja sen tapahtumiin eri tavoin liittyviä artikkeleita. Lehden tilaushinta Suomeen ja Ruotsiin on 25 euroa, muihin maihin 40 euroa vuodessa.


Suomen Karmel-yhdistys


title: Reclusion

text: Reclusion on suomalaisen industrial death metal -yhtyeen Total Devastationin toinen studioalbumi. Se julkaistiin vuonna 2005 levymerkillä Firebox Records.


title: Wreck

text: Wreck on suomalaisen industrial death metal -yhtyeen Total Devastationin kolmas studioalbumi. Se julkaistiin vuonna 2006 levymerkillä Firebox Records.


title: Wreck

text: Kaikki kappaleet säveltänyt ja sanoittanut Total Devastation.


title: Honour the Disorder

text: Honour the Disorder on Total Devastationin neljäs studioalbumi, joka julkaistiin 16. huhtikuuta 2008.


title: Satama (albumi)

text: Satama on Total Devastationin viides studioalbumi, joka julkaistiin 6. kesäkuuta 2012.


title: Satama (albumi)

text: Kaikki kappaleet kirjoittanut Total Devastation.


title: Kasurinen

text: Kasurinen on suomenkielinen sukunimi. Kasurinen-nimisiä henkilöitä:


title: Kianto

text: Kianto on suomenkielinen sukunimi. Kianto-nimisiä henkilöitä:


title: Dead in the Water (yhtye)

text: Dead in the Water on hämeenlinnalainen metalliyhtye, joka perustettiin vuonna 2000 hardcore punk -yhtyeen Sharpevillen hajottua. Yhtyeen musiikissa on vaikutteita myös downtemposta sekä hardcore punkista.


title: Dead in the Water (yhtye)

text:
Yhtyeen ensimmäinen pitkäsoitto, "Echoes... in the Ruins" julkaistiin vuonna 2007 Firedoom Musicin kautta.
EP:t


title: Firedoom Music

text: Firedoom Music oli suomalainen Firebox Recordsin alainen levy-yhtiö, joka keskittyi doom/death metal -albumeiden julkaisuun.


title: Bonusway.fi

text: Bonusway on suomalainen verkkopalvelu, joka maksaa ostohyvitystä käyttäjiensä tekemistä verkkokauppaostoksista. Palvelu oli esillä Leijonan luolan ensimmäisellä tuotantokaudella ja sai 75 000 euron pääomasijoituksen. Yrityksen toimitusjohtajana on toiminut vuodesta 2014 lähtien Tatu Koistinen.


title: Bonusway.fi

text: Palvelu on avattu 2011 ja sitä käyttää noin 300 000 suomalaista. Lokakuussa 2017 palvelussa oli mukana 850 eri verkkokauppaa, joiden ostoksista palvelu tarjoaa ostohyvitystä. Mukana palvelussa on sekä suomalaisia että kansainvälisiä verkkokauppabrändejä.


title: Bonusway.fi

text: Palvelun käyttäminen on ilmaista mutta edellyttää jäseneksi rekisteröitymistä joko verkkosivulla tai mobiilisovelluksessa, joka on saatavilla Android- ja iOS-laitteille.


title: Bonusway.fi

text: Palvelu perustettiin vuonna 2011 nimellä Ostohyvitys.fi ja vuonna 2016 se vaihtoi nimekseen Bonusway. Palvelu toimii Suomen lisäksi 15:ssä muussa maassa.


title: Bonusway.fi

text: Suomen Ostohyvitys Oy:n ja palvelua Venäjällä ylläpitävän Kopikot Russia Oy:n vuoden 2015 liikevaihto oli 1,4 Meur ja samalla ajanjaksolla yritys teki tappiota 695 teur. Tappio likipitäen nelinkertaistui edellisestä vuodesta.


title: Bonusway.fi

text: Vuoden 2016 liikevaihto oli 1,8 Meur ja tappio 1,2 Meur. Tappio liki kaksinkertaistui edellisestä vuodesta. (lähde finder.fi)


title: Bonusway.fi

text: Bonusway.fi:n toimintamalli perustuu Affiliate-markkinointiin. Palvelussa mukana olevat verkkokaupat ovat mainostajia, jotka maksavat komission palvelun kautta toteutuneista kaupoista. Bonusway tilittää sitten osan tästä komissiosta ostoksen tehneelle kuluttajalle. Verkkokaupoille palvelu on markkinointikanava siinä missä esimerkiksi Google tai Facebook, eli kuluttajille maksettavat bonukset ovat loppupelissä peräisin mainostajien markkinointibudjeteista.


title: Bonusway.fi

text: Verkkokaupoille Bonuswayn etu moniin muihin markkinointikanaviin verrattuna on tulospohjainen toimintamalli. Kuluja syntyy ainoastaan toteutuneista myynneistä, joten palvelussa mukana oleminen on verkkokaupoille riskitöntä.


title: Bonusway.fi

text: Bonusway.fi:n maksaman bonuksen suuruus vaihtelee kauppakohtaisesti ja perustuu jossain määrin palvelun kauppiailta saamaan komissioon. Maaliskuussa 2013 sivustolla tarjotut bonukset vaihtelivat välillä 0,30 %–25,00 % suhteessa ostoksen loppusummaan. Lisäksi joissain tapauksissa tarjottava bonus on kiinteä eikä riipu ostoksen koosta.


title: Bonusway.fi

text: Bonusway.fi tarjoaa verkkosivujensa mukaan  hyvitystä mm. seuraavista verkkokaupoista (tilanne maaliskuussa 2013):


title: Echoes... in the Ruins

text: Echoes... in the Ruins on suomalaisen metalliyhtyeen Dead in the Waterin ensimmäinen studioalbumi. Se julkaistiin vuonna 2007 levymerkillä Firedoom Music.


title: Echoes... in the Ruins

text: Albumista on julkaissut vinyylipainoksen Winter Records.


title: Echoes... in the Ruins

text: Kaikki kappaleet kirjoittanut Dead in the Water.


title: Less Days Left Until the Final Rest

text: Less Days Left Until the Final Rest on suomalaisen doom metal -yhtyeen Dead in the Waterin toinen EP-levy. Se julkaistiin vuonna 2003 levymerkillä Thrash and Burn.


title: Less Days Left Until the Final Rest

text: Joulukuussa 2003 Winter Records julkaisi albumista 10" vinyylipainoksen.


title: Less Days Left Until the Final Rest


title: Dead in the Water (EP)

text: Dead in the Water on saman nimisen metalliyhtyeen EP-levy. Se julkaistiin vuonna 2002 levymerkillä Thrash and Burn.


title: Dead in the Water

text: Dead in the Water voi tarkoittaa ainakin seuraavia:


title: Confide in Me (albumi)

text: Confide in Me on Kylie Minoguen kokoelmalevy, joka julkaistiin toukokuussa 2002. Se koostuu albumien "Kylie Minogue" (1994) ja "Impossible Princess" (1997) kappaleista. Single "Breathe" ei sisältynyt levylle.


title: In the End of Hope

text: In the End of Hope on suomalaisen doom metal -yhtyeen Dead in the Waterin toinen studioalbumi. Se julkaistiin vuonna 2011 levymerkillä Winter Records.


title: Rauta (yhtye)

text: Rauta on suomalainen folk metal -yhtye, joka perustettiin vuonna 2002 Espoossa.


title: Rauta (yhtye)

text: Yhtyeen alkuperäinen rumpali oli Von Hertzen Brothersista ja Quintessencesta tunnettu Mikko Kaakkuriniemi. Hän kuitenkin jätti yhtyeen jo varhain ajan puutteen vuoksi.


title: Sarailinvinttikoira

text: Sarailinvinttikoira ("Sarail") on bangladeshilainen koirarotu.


title: Sarailinvinttikoira

text: Sarailinvinttikoira muistuttaa paljon englanninvinttikoiraa. Runko on tiivis, kevytrakenteinen, kestävä ja pituuteensa suhteutettuna korkea. Pää on kapea ja pitkä, kallo kohtalaisen leveä ja kuono ohut ja kärjestään hieman suippo. Tummista silmistä kuvastuva katse kuvastaa älykkyyttä ja elinvoimaa. Pienet korvat ovat levossa taaksepäin taittuneet ja koiran ollessa valppaana puolipystyt. Niska on pitkä, hieman kaareutunut ja lihaksikas. Rintakehä on syvä, selkä suora ja vankka ja selkälinja hivenen laskeva. Alalinja on kapea ja ylösvetäytynyt. Eturaajat ovat täysin suorat, takaraajat pitkät ja lihaksikkaat. Häntä on pitkä ja hieman kärjestään kaartuva.


title: Sarailinvinttikoira

text: Karvapeite on lyhyt, sileä ja ohut. Sen väritys on yleensä kaksivärinen, ja yleisimmät värit ovat musta-valkoinen, ruskea-valkoinen ja brindle. Urosten säkäkorkeus on 64–71 cm ja paino 23–33 kg, nartuilla vastaavat mitat ovat 58–66 cm ja 18–28 kg.


title: Sarailinvinttikoira

text: Rotu on älykäs, valpas, varautunut, rohkea ja periksiantamaton. Tarpeen vaatiessa se on hurjaluontoinen eikä epäröi puolustaa isäntäänsä, ja sitä on tämän vuoksi käytetty mm. sotakoirana. Sen koulutettavuus on keskiverto, mutta sen saalistusvietti on erittäin korkea ja se tarvitsee runsaasti liikuntaa.


title: Sarailinvinttikoira

text: Sarailinvinttikoira on nimensä mukaisesti kotoisin Sarailin piirikunnasta Brahmanbarian maakunnasta Chittagongin alueelta. Sen uskotaan polveutuvan vierasperäisistä vinttikoirista, arabialaisista metsästyskoirista ja paikallisista villikoirista. Afgaaninvinttikoirat, salukit, azawakhit ja keskiaasianvinttikoirat risteytyivät Britannian vallan aikaisessa Intiassa hallitsijoiden englanninvinttikoirien kanssa. Sarailin maaherra puolestaan risteytti näiden koirien jälkeläisiä Tripuran viidakoiden villikoirien kanssa. Ajan myötä näistä risteytyksistä kehittyi oma bangladeshilainen vinttikoira, joka tunnetaan nykyisin nimellä sarailinvinttikoira.


title: Sarailinvinttikoira

text: Vuonna 2006 perustettiin "The National Society for the Sarail Hound of Bangladesh", mutta sen toiminta on viime aikoina ollut hiipumassa. Nykyisin rotu on erittäin uhanalainen ja tulee mahdollisesti kuolemaan sukupuuttoon lähivuosien aikana, koska paikalliset risteyttävät sitä usein paikallisen epäyhtenäisen maatiaisrodun ("deshi kukur") kanssa. Lisäksi puhdasrotuista jalostusta vaikeuttaa se, ettei Bangladeshin Kennelliitto ole tunnustanut rotua eikä täten ylläpidä virallista rekisteriä.


title: Sarailinvinttikoira

text: Rodulla oli merkittävä rooli Bangladeshin itsenäisyyssodassa vuonna 1971. Kenraali M.A.G. Osmanyn sarailinvinttikoira Field Marshall pelasti tuolloin isäntänsä hengen hyökkäämällä kahden pakistanilaisen kommandojoukon jäsenen kimppuun. Sen uskollisuutta kuvaa hyvin, kuinka se kyseisessä välikohtauksessa loukkaantuneena ja muualle asumaan toimitettuna pakeni etsimään kenraalia, jonka löysikin viimein neljän vuoden kuluttua.


title: Sarailinvinttikoira

text: Vuonna 1981 kenraali Osmany, vaikuttuneena koiransa teoista, kuvailikin rotua seuraavasti:


title: Sarailinvinttikoira

text: Odotettavissa oleva elinikä on n. 8-14 vuotta.


title: Audi V8

text: Audi V8 on 200-mallista jatkojalostettu loistoauto. Pienin ulkoisin muutoksin (mm. puskurit) auto erottui 200-mallista, mutta nimensä mukaisesti autoa sai vain V8-moottorilla: 3,6-litrainen oli myynnissä aikavälillä 10/1988–11/1993 ja 4,2-litrainen 8/1991–11/1993.


title: Audi V8

text: Loistoauton ollessa kyseessä, V8 oli hyvin varustettu ja ainoana voimansiirtovaihtoehtona oli Quattro-neliveto Torsen-tasauspyörästöllä.


title: Audi V8

text: Vakiovarusteisiin kuului muun muassa nahkaverhoilu, automaatti-ilmastointi, vakionopeudensäädin, ABS-jarrut, ohjaustehostin, lämmitettävät etu- ja takaistuimet, lämmitettävät peilit, takalasi sekä lukkopesät.


title: Audi V8

text: Audi A8 korvasi V8:n vuonna 1994.


title: Audi V8

text: V8-mallia rekisteröitiin Suomessa seuraavasti:


title: Heidi Pihlaja

text: Heidi Pihlaja (o.s. Kivelä, s. 6. marraskuuta 1988) on suomalainen jalkapalloilija ja jalkapallovalmentaja. Hän on toiminut kaudella 2017 Naisten Liigassa pelaavan HJK:n valmennusryhmässä.


title: Heidi Pihlaja

text: Hän päätti liigatason pelaajauransa PK-35 Vantaassa kauden 2015 jälkeen. Sitä ennen Pihlaja pelasi Tampereen Ilveksen riveissä seitsemän kauden ajan. Naisten maajoukkueessa hän on pelannut 11 maaottelua kesäkuun 2014 loppuun mennessä.


title: Heidi Pihlaja

text: Pihlaja on vuonna 2007 alkaneen Naisten Liigan kaikkien aikojen kolmanneksi paras maalintekijä 80 maalilla. Hän on myös edustanut Tampereen Ilves-Kissoja Naisten Futsal-liigassa.


title: Heidi Pihlaja

text: Naisten maajoukkueessa Pihlaja esiintyi ensimmäisen kerrän helmikuussa 2013 Venäjää vastaan pelatussa ottelussa. Saman vuoden EM-kilpailuissa hän pääsi vaihtopelaajana kentälle ratkaisevassa alkulohko-ottelussa Tanskaa vastaan Pihlaja pelasi myös alle 20-vuotiaiden MM-kisoissa 2006.


title: Audi 200

text: Audi 200 tuli markkinoille vuonna 1980, valmistus päättyi vuoden 1990 lopussa. Auto on Audi 100:n koriin perustuva, tehokkaampi malli.


title: Audi 200

text: 200-mallia rekisteröitiin Suomessa seuraavasti:


title: Audi 200

text: Typ44 C3 -korin korvasi vuoden 1990 lopussa C4, 200-mallin korvasi 1991 Audi 100 S4 (urS4).


title: Audi 200

text: Audi 200 -mallia on saanut myös panssaroituna, valmistajana Tresco.


title: Audi 200

text: Kaikki Audi 200 mallit valmistettiin Audin tehtaalla Neckarsulm:issa.


title: Audi 200

text: Etuvetoisia Audi 200-mallisia on sekä manuaalivaihteisina että automaattisina.


title: Audi 200

text: 200-mallisia nelivetoisia oli vain manuaalivaihteisina.


title: Audi 200

text: Vuonna 1989 tuli 200-sarjan tuotantoon malliston yläpäähän 200 quattro 20V ja 200 Avant quattro 20V. Mallia tarjottiin urheilullisena vaihtoehtona Audi V8 -mallille. Koska ensimmäiset V8-mallit (vm. 1989) olivat vain 3,6-litraisella koneella, tarjosi 20-venttiilinen turbomoottori paremman kiihtyvyyden ja suuremman huippunopeuden. Audi 200 Avant quattro 20V -malli oli myös valmistusaikanaan nopein Audin valmistama farmari.


title: Audi 200

text: Ulkoisesti malli erosi normaalista 200-sarjasta lokasuojan kaarien (myös Audi 100 Sport 1988–1990) ja ns. "USA-puskurien" osalta.


title: Audi 200

text: Moottorina oli uusi 5-sylinterinen 20V turbomoottori Bosch Motronic -moottorinohjaimella, KKK K24 -turboahtimella ja välijäädyttimellä. Yksireikäisiä suuttimia oli yksi sylinteriä kohti. Uusi 220 hv 3B-moottori perustui Sport quattrossa olleeseen 20V turbo -moottoriin, myöhemmin samaa moottoria käytettiin Audi S2 -mallissa.


title: Audi 200

text: Vaihdelaatikkona manuaali 5-vaihteinen ja quattro-neliveto Torsen-tasauspyörästöllä oli ainoa vetotapavaihtoehto kyseiseen 200 20V -malliin. Tasauspyörästön uusi sähköinen lukko vaikutti vain taka-akseliin (kytkeytyen pois 25 km/h nopeudessa). Se poikkesi näin vanhoista 200-malleista, joissa pystyi lukitsemaan keskitasauspyörästönkin.


title: Audi 200

text: Alusta noudattelee samaa linjaa tavallisen 200-mallin kanssa eroten kuitenkin siitä, että ainakin iskunvaimennintolppia on vahvistettu, sekä taka-akseli on erilainen. Alusta on myös 20 mm normaalia 200 quattroa matalampi. Etujarruina esitteli Audi sekä 200 20V että V8-malliin uudet ns. UFO-jarrut, joissa jarrusatula on levyn sisäkehällä, tällä saatiin jarruille parempi jäähdytys sekä suurempi levy 15-tuumaisten alumiinivanteiden sisälle. Rengaskoko oli muista 200-malleista poiketen 7,5J*15 (normaali 7*15) 215/60 R 15. Painoa Audi 200 quattro 20V keräsi 1540 kg ja Avant 1560 kg.


title: Kymenlaakson keskussairaala

text: Kymenlaakson keskussairaala on sairaala Kotkassa Hovinsaaren kaupunginosassa. Vuonna 1967 valmistuneen rakennuksen suunnittelivat arkkitehtiveljekset Jaakko Paatela ja Veli Paatela. Keskussairaalaa hallinnoi Kymenlaakson sairaanhoito- ja sosiaalipalvelujen kuntayhtymä.


title: Kymenlaakson keskussairaala

text: Sairaalan rakentaminen liittyy vuonna 1950 hyväksyttyyn lakiin, jossa Kotka määrättiin yhdeksi keskussairaalapaikkakunnaksi. Sairaalaa suunniteltiin aluksi Kotkansaarelle Kotkansaaren sairaalan paikalle, mutta vaihtoehto törmäsi ahtaisiin laajenemismahdollisuuksiin. Sairaalan tontiksi valittiin Kotkan sisääntulotien varrella sijainnut Kolera-kalliona tunnettu paikka, joka on saanut nimensä paikalla sijainneen venäläisen kulkutautisairaalan mukaan. Rakennustyöt alkoivat lokakuussa 1964 ja sairaalaosa valmistui kolmessa vuodessa. Potilaiden hoito alkoi joulukuussa 1967. Sairaalan läheisyyteen rakennettiin asuintalot vuosina 1966–1967.


title: Cynthia Uwak

text: Cynthia Uwak (s. 15. heinäkuuta 1986 Akwa Ibom) on nigerialainen jalkapalloilija. Hän edustaa naisten kakkosessa pelaavaa NJS:a, jonka kanssa Uwak solmi vuoden mittaisen sopimuksen maaliskuussa 2017 ja jatkaa seurassa myös kaudella 2018. Neljä edellistä kautta hän edusti naisten liigan Åland Unitedia ja sitä ennen kaksi kautta hän pelasi PK-35 Vantaan joukkueessa.


title: Cynthia Uwak

text: Uwak on pelannut vuodesta 2005 lähtien Euroopassa. Suomen kolmen korkeimman sarjatason lisäksi hän on esiintynyt Ruotsin, Ranskan ja Saksan pääsarjoissa. Uwak aloitti Kuopion KMF:n joukkueessa, jonka jälkeen hän siirtyi pietarsaarelaiseen FC Unitediin kaudeksi 2006. Ruotsissa viettämänsä vuoden jälkeen Uwak palasi Ykköseen pudonneeseen FC Unitediin ja siirtyi sen jälkeen kolmen kauden ajaksi Ranskan ja Saksan sarjoihin. Ennen Saksan vuosiaan hän pelasi kuitenkin kesän 2009 aikana KMF:n riveissä 12 ottelua.


title: Cynthia Uwak

text: Nigerian maajoukkueessa Uwak esiintyi ensimmäistä kertaa vuonna 2004. Sen jälkeen hän on edustanut Nigeriaa Afrikan naisten mestaruuskilpailuissa vuosina 2004, 2006 sekä 2008, kesäolympialaisissa vuonna 2008 ja naisten MM-kisoissa 2007. Hänet valittiin Afrikan parhaaksi naisjalkapalloilijaksi kahdesti peräkkäin vuosina 2006 ja 2007. Vuoden 2006 Afrikan mestaruusturnauksessa Uwak teki kuusi maalia ja hän oli samana vuonna ehdolla myös FIFAn vuoden pelaajaksi. Lopullisessa äänestyksessä Uwak sijoittui sijalle 11.


title: Cynthia Uwak

text: Uwak oli nimetty Nigerian joukkueeseen myös vuoden 2011 MM-kisoihin, mutta valmentaja Eucharia Uche jätti hänet yllättäen pois ryhmästä tuntemattomaksi jääneestä syystä.


title: Kanttiinin Lotat

text: Kanttiinin Lotat on suomalainen lauluyhtye.


title: Nukkekoti (yhtye)

text: Nukkekoti on suomalainen punkyhtye, joka on kotoisin Kaskisista ja joka aloitti vuonna 1994.


title: Långvik

text: Långvik on pieni kunnanosa Kirkkonummella. Långvik sijaitsee merenlahden äärellä, lähellä Espoota. Långvikissa asuu lähes tuhat ihmistä, ja alue koostuu suurimmaksi osaksi omakotitaloista. Sen suurin vetonaula on Långvik Congress Wellness Hotel, joka sijaitsee merenlahden ääressä. Hotellissa on 96 huonetta, spa-osasto, kokoustilat sekä ravintola.


title: Långvik

text: Långvikista on matkaa Kirkkonummen keskustaan noin 10 kilometriä. Långvikissä on myös yksityinen kioski sekä yksityisvenesatama.


title: Långvik

text: Vuonna 2011 kylässä oli 954 asukasta.


title: Itsukushima (1889)

text: Itsukushima () oli keisarillisen Japanin laivaston Matsushima-luokan panssarikansiristeilijä. Syyskuussa 1891 valmistunut alus osallistui palveluksensa aikana ensimmäiseen Kiinan–Japanin sotaan, Venäjän–Japanin sotaan sekä ensimmäiseen maailmansotaan ennen romuttamistaan vuonna 1926.


title: Itsukushima (1889)

text: Alus tilattiin Société Nouvelle des Forges et Chantiers de la Méditerranéelta La Seyne-sur-Meristä Ranskasta osana vuoden 1886 hankintoja ja sen köli laskettiin 7. tammikuuta 1888. Alus laskettiin vesille 18. heinäkuuta 1889 ja se valmistui 3. syyskuuta 1891.


title: Itsukushima (1889)

text: Keisarillisen Japanin laivasto otti "Itsukushiman" palvelukseensa 3. syyskuuta 1891, ja alus lähti Toulonista kohti Japania 12. marraskuuta. Matkalla aluksen putkitetut kattilat alkoivat vuotaa, ja alus joutui pysähtymään Colomboon korjattavaksi. Alus pääsi jatkamaan matkaansa 18. huhtikuuta 1892 jouduttuaan odottamaan Ranskasta saapunutta korjausryhmää. Se saapui Kureen 21. toukokuuta.


title: Itsukushima (1889)

text: Saavuttuaan Japaniin alus liitettiin vara-amiraali Itoh Sukeyukin johtamiin laivaston päävoimiin, jonka mukana se osallistui Jalujoen taisteluun 17. syyskuuta 1894. Alus oli taistelulinjan kolmantena aluksena "Matsushiman" ja "Chiyodan" jälkeen. "Itsukushima" kykeni ampumaan pääaseellaan taistelun aikana vain viidesti, saaden neljästi osuman Kiinan keisarillisen laivaston lippulaiva "Dingyuaniin" ja kerran "Zhenyuaniin". Osumien aiheuttamat vauriot kiinalaisaluksissa olivat kuitenkin vähäiset. Taistelun aikana "Itsukushimaan" osui kahdeksan kranaattia muun muassa aluksen konehuoneeseen, keulan torpedohuoneeseen ja päämastoon. Aluksella sai surmansa 15 ja haavoittui 17 miehistönjäsentä.


title: Itsukushima (1889)

text: Taistelun jälkeen alus siirrettiin suojaamaan miehiä ja materiaalia Mantšuriaan kuljettaneita saattueita. Se osallistui 9. helmikuuta 1895 Weihaiwein taisteluun, jolloin alukseen osui Kiinan rannikkotykistön kranaatti. Se ei kuitenkaan aiheuttanut vaurioita jäätyään suutariksi.


title: Itsukushima (1889)

text: Sodan päätyttyä alus luokiteltiin 21. maaliskuuta 1898 toisen luokan risteilijäksi. Aluksen kattiloiden aiheuttamat ongelmat jatkuivat, minkä seurauksena kattiloiden painetta laskettiin helmikuussa 1900. Tämän seurauksena aluksen nopeus laski alle 12,5 solmun. Samana vuonna aluksen 37 millimetrin tykit korvattiin kuudella Maxim-konekiväärillä.


title: Itsukushima (1889)

text: Boksarikapinan aikana alus sijoitettiin Shanghaihin suojaamaan Japanin etuja ja alueella olleita kansalaisia.


title: Itsukushima (1889)

text: "Itsukushima" ja "Hashidate" lähtivät 25. helmikuuta 1901 Yokosukasta koulutuspurjehdukselle, jonka aikana ne vierailivat Manilassa, Bataviassa, Hongkongissa, Chelumpossa, Busanissa, Gensanissa ja Vladivostokissa ennen paluutaan Yokosukaan 14. elokuuta. Palattuaan alus siirrettiin huoltoon, jolloin aiemmat kattilat korvattiin uusilla Belleville-kattiloilla, ja apuaseet vaihdettiin kahteen 76 millimetrin ja 18 QF 3 naulan Hotchkiss -tykkiin. Alus toisti koulutuspurjehduksen vuosina 1903, 1906 ja 1914.


title: Itsukushima (1889)

text: Venäjän–Japanin sodassa vanhentunut "Itsukushima" muodosti sisaralustensa ja "Chinenin" kanssa amiraali Kataoka Shichirōn johtaman keisarillisen Japanin laivaston 3. laivaston 5. laivueen. Rajallisesta taistelukelpoisuudesta huolimatta laivue osallistui Port Arthurin saarron valvontaan sekä valvoi Koreansalmea helmikuusta 1904 alkaen tukikohtanaan Tsushima. Toukokuussa alus suojasi keisarillisen Japanin 1. ja 2. armeijan maihinnousua Mantsuriaan. Kesäkuusta heinäkuuhun alus osallistui Port Arthurin taisteluun valvomalla sataman suuta sekä tulittamalla venäläisten asemia. Alus kahakoi 26. kesäkuuta Venäjän keisarikunnan laivaston risteilijän "Novikin", 9. heinäkuuta "Bayanin" ja 26. heinäkuuta "Bayanin", "Askoldin" ja "Palladan" kanssa.


title: Itsukushima (1889)

text: Alus oli 10. elokuuta huollettavana, eikä se siten voinut osallistua Keltaisenmeren taisteluun, mutta alus seurasi Port Arthuriin palaavia Venäjän keisarikunnan laivaston aluksia. Alus viipyi Port Arthurin sataman suulla valvomassa meriliikennettä aina Port Arthurin antautumiseen saakka tammikuussa 1905.


title: Itsukushima (1889)

text: Sataman kukistuttua alus siirrettiin 8. helmikuuta Kuren laivastoarsenaaliin korjattavaksi, mikä kesti aina 22. maaliskuuta saakka. Alus jatkoi Koreansalmen valvontaa 5. huhtikuuta.


title: Itsukushima (1889)

text: Tsushimansalmen taistelussa 27. toukokuuta 1905 alus oli 3. laivueen komentajan vara-amiraali Kataokan lippulaivana. Alus avasi tulen kohti "Olegia" ja "Auroraa", jotka olivat noin 8 000 metrin päässä. Taistelu jatkui vielä auringon laskettua japanilaisten upotettua korjausalus "Kamtchatkan" ja taistelulaiva "Knyaz Suvorovin". Ensimmäisenä taistelupäivänä alus ei kärsinyt vaurioita. Oltuaan mukana venäläisen amiraalin Nebogatovin antautumisessa, alus aloitti Vladivostokiin pyrkivien karkulaisten etsinnän. Alus palasi valvomaan Koreansalmea 30. toukokuuta.


title: Itsukushima (1889)

text: "Itsukushima" liitettiin 14. kesäkuuta Sahalinin maihinnousulaivastoon. Maihinnoususta vapauduttuaan alus lähti Tsugarunsalmen valvontaan, kunnes se siirrettiin 26. elokuuta korjattavaksi Yokosukan laivastontelakalle. Alus osallistui 23. lokakuuta laivastokatselmukseen, joka järjestettiin voitokkaan Venäjän–Japanin sodan juhlistamiseksi.


title: Itsukushima (1889)

text: "Itsukushima" oli vuodesta 1906 alkaen koululaiva, ja se luokiteltiin 28. elokuuta 1912 toisen luokan rannikkopuolustusalukseksi, missä tehtävässä se oli aina palveluksesta poistoonsa saakka vuoteen 1919. Alus oli vielä vuoteen 1922 sukellusveneiden emälaivana, ja se riisuttiin aseista 1. syyskuuta 1920, jolloin se luokiteltiin koulutusproomuksi. Se poistettiin alusluettelosta 12. maaliskuuta 1926, ja hylky romutettiin Kuren laivastoarsenaalissa.


title: Matsushima (1890)

text: Hatsushima () oli keisarillisen Japanin laivaston Matsushima-luokan panssarikansiristeilijä. Huhtikuussa 1892 valmistunut alus osallistui palveluksensa aikana ensimmäiseen Kiinan–Japanin sotaan ja Venäjän–Japanin sotaan ennen tuhoutumistaan vuonna 1908.


title: Matsushima (1890)

text: Alus tilattiin Société Nouvelle des Forges et Chantiers de la Méditerranéelta La Seyne-sur-Meristä Ranskasta osana vuoden 1886 hankintoja ja sen köli laskettiin 17. helmikuuta 1888. Alus laskettiin vesille 27. tammikuuta 1890 ja se valmistui 5. huhtikuuta 1892.


title: Matsushima (1890)

text: "Matsuhima" saapui 19. lokakuuta 1892 Saseboon. Osana koeajoja "Matsuhima", "Takachiho" ja "Chiyoda" tekivät kesäkuusta lokakuuhun 1893 160 vuorokautta kestäneen 7 000 merimailin koulutuspurjehduksen Kiinan, Korean ja Venäjän rannikoilla.


title: Matsushima (1890)

text: Ensimmäisessä Kiinan–Japanin sodassa alus oli laivaston päävoimia komentavan vara-amiraali Itoh Sukeyukin lippulaiva. Se osallistui Jalujoen taisteluun 17. syyskuuta 1894 ollen taistelulinjan ensimmäisenä aluksena perässään "Chiyodan", "Itsukushima" ja "Hashidate". Alus kykeni ampumaan pääaseellaan taistelun aikana vain neljästi tuhoten Kiinan keisarillisen laivaston lippulaiva "Dingyuanin" yhden tornin. Taistelun aikana "Matsushimaan" osui yksi 259 millimetrin räjähtämätön kranaatti, joka tuhosi aluksen torpedoputket ja surmasi neljä miehistönjäsentä. Lisäksi kaksi 305 millimetrin kranaattia osui alukseen tuhoten yhden 120 millimetrin tykin sekä surmaten 28 ja haavoittaen 68 miehistönjäsentä. Osuman aiheuttama tulipalo esti lisäksi kolmen muun tykin käytön. Vain erään aliupseerin pikainen toiminta esti tulen leviämisen ammusvarastoon. Alukseen osui lisäksi runsaasti pienempikaliiperisia ammuksia, jotka vaurioittivat kansirakenteita. Aluksen vauriot pakottivat sen irtautumaan taistelusta. Taistelun aikana aluksella sai surmansa kaikkiaan 57 ja haavoittui 54 (?) miehistönjäsentä, mikä oli reilu puolet japanilaisten taistelussa kärsimistä tappioista.


title: Matsushima (1890)

text: Taistelun jälkeen amiraali Itoh siirtyi "Hashidatelle" ja "Matsushima" siirrettiin Kuren laivastontelakalle korjattavaksi. Alus saatiin palaamaan palvelukseen 26 vuorokaudessa, ja se kykeni osallistumaan Port Arthurin sekä 9. helmikuuta 1895 Weihaiwein taisteluun, jossa alukseen osui kaksi kiinalaisten rannikkolinnakkeen kranaattia. Toinen kranaateista tuhosi aluksen karttahuoneen ja vaurioitti savuhormia toisen räjähtäessä aluksen kansipanssaroinnissa haavoittaen kahta miestä. Taistelun päätyttyä Beiyangin laivaston edustajat allekirjoittivat antautumisasiakirjan aluksen kannella.


title: Matsushima (1890)

text: Alus osallistui laivaston mukana Taiwanin maihinnousuun vuonna 1895 ja se otti osaa kiinalaisten rannikkolinnakkeiden pommittamiseen 3. kesäkuuta Keelungissa.


title: Matsushima (1890)

text: Sodan päätyttyä aluksen ollessa "Fusōn" kanssa ankkurissa Shikokun rannikolla, voimakas tuuli irroitti "Fusōn" ankkurin, jolloin se törmäsi "Matsushiman" keulaan. Törmäys upotti "Fusōn", joka myöhemmin nostettiin korjattavaksi.


title: Matsushima (1890)

text: "Matsushima" luokiteltiin 21. maaliskuuta 1898 toisen luokan risteilijäksi. Sen päällikkönä oli prinssi Arisugawa Takehito, jonka jälkeen päällikkönä oli Uryū Sotokichi.


title: Matsushima (1890)

text: Alus partioi 3. toukokuuta – 15. syyskuuta 1898 Taiwanin ja Manilan välistä merireittiä Yhdysvaltain ja Japanin suhteiden kiristyttyä Espanjan–Yhdysvaltain sodan aikana.


title: Matsushima (1890)

text: Huhtikuussa 1900 alus osallistui suureen laivastoharjoitukseen, ja vuoden lopulla boksarikapinan aikaan se saattoi joukkojenkuljetusaluksia Kiinaan. Alus siirrettiin helmikuussa 1901 Sasebon laivastontelakalle modernisoitavaksi, jolloin kuusi aluksen kattiloista korvattiin kahdeksalla Belleville-kattilalla. Aluksen apuaseet korvattiin 76 millimetrin ja 18 QF 3 naulan Hotchkiss -tykillä.


title: Matsushima (1890)

text: Vuonna 1902 alus lähetettiin vastatoimena Minami Torishimaan Yhdysvaltain vaadittua saarta itselleen. Seuraavana vuonna se teki ensimmäisen pitkistä koulutuspurjehduksistaan vieraillen Kaakkois-Aasian ja Australian satamissa.


title: Matsushima (1890)

text: Venäjän–Japanin sodan alkaessa alus oli toivottaman vanhanaikainen, ja se muodosti sisaralustensa kanssa keisarillisen Japanin laivaston 3. laivaston 5. laivueen yhdessä samoin vanhentuneen "Chinenin" kanssa. Laivueen komentajana oli amiraali Schichiro Kataoka. "Matsushima" oli helmikuun alkupuolella 1904 Takeshikin vartioalueen ulkopuolella Tsushiman saaren lähistöllä valvoen Koreansalmen liikennettä. Toukokuussa se osallistui keisarillisen Japanin 2. armeijan kuljetusten suojaamiseen, ja kuukauden lopulla se oli mukana valvomassa Port Arthurin saartoa.


title: Matsushima (1890)

text: Keltaisenmeren taistelussa 10. elokuuta alus varjosti Venäjän keisarikunnan laivastoa, mutta se ei kyennyt pääsemään taisteluetäisyydelle. Port Arthurin taistelun päätyttyä alus siirrettiin Hakodateen valvomaan Tsugarunsalmea. Ollessaan partiomatkalla alus valtasi brittiläisen höyryalus "SS Istrian", joka kuljetti kiellettyä tavaraa Port Arthuriin. Japanilaisviranomaiset kuitenkin kumosivat pidätyksen. Alus jäi 28. helmikuuta kiinni jäihin Kunashirinsaaren lähistöllä, mutta se kykeni irtautumaan menettäen ainoastaan oikeanpuoleisen potkurin, ja muutama panssarilevy painui. Alus korjattiin maalis–huhtikuussa 1905 Sasebon laivastontelakalla.


title: Matsushima (1890)

text: Tsushiman taistelussa alus oli liitettynä laivaston 5. viirikköön. Ensimmäisen taistelupäivän lopulla alus kohtasi Venäjän keisarikunnan laivaston risteilijät "Olegin" ja "Auroran", mutta tulitaistelun aikana osuma tuhosi "Matsuhiman" ruorin. Osuma pakotti aluksen vetäytymään korjauksen ajaksi. Seuraavana päivänä alus valvoi amiraali Nebogatowin laivaston jäljellä olevien alusten antautumista. Taistelun päätyttyä "Matsushima" jatkoi Koreansalmen valvontaa.


title: Matsushima (1890)

text: Myöhemmin alus liitettiin amiraali Dewa Shigeton lippulaivaksi keisarillisen Japanin laivaston 4. laivastoon, joka oli muodostettu heinä–elokuussa 1905 tehtyä Sahalininsaarten maihinnousua varten. Alus oli kunnostettavana Sasebon laivastontelakalla syyskuusta lokakuuhun.


title: Matsushima (1890)

text: Sotatoimien päätyttyä "Matsuhima" palautettiin aiempaan tehtäväänsä koululaivaksi, ja se teki pitkän koulutuspurjehduksen Kaakkois-Aasiaan ja Australiaan vuosina 1906, 1907 ja 1908 kannellaan merisotakoulun kadetteja.


title: Matsushima (1890)

text: Ollessaan 30. huhtikuuta ankkurissa Makungin satamassa Pescadoressaarilla palatessaan koulutuspurjehdukselta, aluksen ammusvarasto räjähti. Alus kaatui vasemman kautta ja se upposi perä edellä. Onnettomuudessa sai surmansa 350 hengen miehistöstä 206. Se poistettiin alusluettelosta 31. heinäkuuta 1908. Myöhemmin hylky nostettiin ja se romutettiin.


title: Matsushima (1890)

text: Alusluokalle ja erityisesti "Matsuhimalle" omistettu muistomerkki sijaitsee Aichin prefektuurissa Omido-jin temppelissä Mihamassa. Muistomerkkiin on liitetty yksi "Matsuhiman" 320 millimetrin tykin kranaatti, joka painaa 450 kilogrammaa, ja se on pystyyn asennettuna 975 millimetriä korkea.


title: Hashidate

text: Hashidate () oli keisarillisen Japanin laivaston Matsushima-luokan panssarikansiristeilijä. Kesäkuussa 1894 valmistunut alus osallistui palveluksensa aikana ensimmäiseen Kiinan–Japanin sotaan, Venäjän–Japanin sotaan sekä ensimmäiseen maailmansotaan ennen romuttamistaan vuonna 1927.


title: Hashidate

text: Alus tilattiin Yokosukan laivastontelakalta osana vuoden 1886 hankintoja ja sen köli laskettiin 6. elokuuta 1888. Alus laskettiin vesille 24. maaliskuuta 1891 ja se valmistui 26. kesäkuuta 1894.